<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0109">O-0109/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23868">Monika Beňová</PERSON> és <PERSON ID="28149">Poul Rasmussen</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0109">Tárgy: Szlovákiai fejlemények -a Szlovák Rendőrszövetség munkajogainak korlátozása és a szlovák rendőrség militarizálódása</OBJECT><CONTENT><PARA>A szlovák kormány „militarizálta” rendőrségét, azaz a katonai bíróságok bíráskodási joggal fognak rendelkezni a Rendőrség, a Vasúti Rendőrség, a Nemzetbiztonsági Hatóság tagjai, a börtön- és törvényszéki őrök, valamint a vámtisztviselők felett – háborúban és békeidőben egyaránt. Háború vagy háborús helyzet esetén a rendőrség tagjait katonáknak fogják tekinteni. Ez gyakorlatilag azt jelenti, hogy 2006-tól a szlovák állampolgárok körében a hadsereg fogja ellátni a rendészeti feladatokat.</PARA><PARA>A Szlovák Rendőrszövetség, az OzP Slovakia törvényes tüntetést szervezett, amelyen több mint 3000 rendőr vett részt. A tüntetést követően a belügyminiszter, Vladimir Palko lefokozta magas rendőri beosztásából Miroslav Litvát, az OzP elnökét. Palo miniszter fegyelmi eljárást helyezett kilátásba minden olyan rendőrtiszt ellen, akik újabb tüntetésen vennének részt. Tisztázná-e haladéktalanul a Bizottság, hogy a szlovák kormány intézkedései megsértik-e az EU-Szerződés 6. cikkét?</PARA><PARA>Mint ahogyan azt az EU-Szerződés a VI. címben meghatározza, a szabadság, biztonság és jog érvényesülésén alapuló közös térség EU-ban történő létrehozásának sarkalatos pontja, hogy az EU egész területén ugyanolyan magas szintű bűnüldözési normákat biztosítsanak a polgárok számára. Hogyan várható el a rendőrségtől, hogy az EU demokratikus jogai felett őrködjön, ha nem rendelkezik ugyanazokkal az egyenlő jogokkal, mint a többi uniós polgár? </PARA><PARA>A militarizálódásra irányuló határozat a rendőrtisztek az emberi jogok európai egyezményében és az alapvető szabadságjogokról szóló európai egyezményben, különösen annak 5. és 6. cikkében biztosított azon egyéni jogának korlátozását jelenti, amely valamennyi polgár hatékony jogorvoslathoz és tisztességes eljáráshoz való jogát hangsúlyozza. Ez a polgári bírák pártatlanságához kapcsolódik. A katonai bíróságokon azonban a bírák a katonai állomány tagjai, így a rendőrtisztek nem rendelkeznének ugyanazokkal a jogokkal, mint a többi uniós polgár. A szlovák kormány határozata ezért nincs összhangban ezzel az európai egyezménnyel és az Európa Tanács Miniszteri Bizottságának az európai rendőrök etikai mintakódexére vonatkozó 2000/10. sz. javaslatával.</PARA><PARA>Amint azt a koppenhágai kritériumok is kikötik, az Európai Uniós tagság valamennyi uniós tagállamtól megköveteli, hogy tartsa tiszteletben az EU alapvető értékei iránti elkötelezettségét. Ez teljesen egyértelműen megfogalmazódik az Európai Tanács 1993-as következtetésében. Amennyiben a szlovák kormány nem tartja tiszteletben uniós kötelezettségeit, a Bizottság hogyan kíván fellépni?</PARA></CONTENT></QUEST>