<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000036">O-000036/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, Baroness <PERSON ID="4529">Sarah Ludford</PERSON>, <PERSON ID="2155">Sir Graham Watson</PERSON>, <PERSON ID="28208">Nathalie Griesbeck</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="97203">Ramon Tremosa i Balcells</PERSON>, <PERSON ID="4335">Marielle de Sarnez</PERSON>, <PERSON ID="840">Charles Goerens</PERSON>, <PERSON ID="4514">Andrew Duff</PERSON>, <PERSON ID="28314">Anneli Jäätteenmäki</PERSON>, <PERSON ID="97230">Kristiina Ojuland</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000036">Tárgy: Az EU csatlakozása az EJEE-hez és az EJEB reformja</OBJECT><CONTENT><PARA>Az emberi jogok európai egyezménye (EJEE) a második világháború romjain született a demokrácia, a jogállamiság, az emberi jogok és az alapvető szabadságok védelmére Európában. Az egyezmény lehetővé teszi magánszemélyek számára, hogy európai bíróság előtt számoltassák el az alapvető szabadságok megsértéséért felelős kormányokat.</PARA><PARA>Az EU mindig rendkívüli jelentőséget tulajdonított az EJEE-nek, amit az is bizonyít, hogy az uniós csatlakozás egyik előfeltételeként a tagjelölt államoknak csatlakozniuk kell az Európa Tanácshoz és az EJEE-hez. Az EU emellett régóta törekszik az EJEE-hez való csatlakozásra, ami az Európai Unióról szóló szerződés 6. cikke alapján („[a]z Unió csatlakozik az emberi jogok és alapvető szabadságok védelméről szóló európai egyezményhez”) immár kötelező is. Az EU létrehozta továbbá az Európai Unió alapjogi chartáját, amely az uniós jog végrehajtásakor mind az uniós intézményekre, mind a tagállamokra érvényes.</PARA><PARA>Az Európai Bizottság tárgyalásokat kezdeményezett az Európa Tanáccsal az Unió EJEE-hez történő csatlakozásáról. Ennek eredményeképpen megállapodástervezet született, amelyet azonban most néhány európai kormány vitat, így az egész csatlakozási folyamat veszélyben forog.</PARA><PARA>Ugyanakkor az Egyesült Királyság kormánya, amely jelenleg az Európa Tanács soros elnöke, bejelentette, hogy az Emberi Jogok Európai Bíróságának (EJEB)<FNREF FNIDREF="FN1"/> további reformjára fog összpontosítani. Az EJEB elnöke hangsúlyozta a részes államok felelősségét az ítéletek végrehajtásának biztosításában<FNREF FNIDREF="FN2"/>, amihez az Európa Tanács Parlamenti Közgyűlése hozzáfűzte, hogy az államoknak foglalkozniuk kell a strukturális/rendszerszintű problémák kezelésével, és hatékonyságának garantálása érdekében meg kell erősíteniük az EJEB-et<FNREF FNIDREF="FN3"/>.</PARA><PARA>- Tud-e a Tanács tájékoztatással szolgálni az EU EJEE-hez való csatlakozásáról szóló tárgyalások jelenlegi állásáról és a megállapodástervezet tartalmáról, valamint a Tanácsban előterjesztett javaslatokról, az ott lezajló vitákról és elfogadott álláspontokról?</PARA><PARA>- Mi az EU EJEE-hez történő csatlakozásának tervezett menetrendje?</PARA><PARA>- Melyek az EU és tagállamai javaslatai és álláspontjai az Európa Tanács testületein belül – és azok vonatkozásában – a csatlakozást és az EJEB reformját illetően? Képviselnek-e a tagállamok közös uniós álláspontot az EUSZ 2. és 6. cikke alapján?</PARA><PARA>- Milyen lépéseket szándékozik tenni az EJEE-rendszer erősítésére és annak ösztönzésére, hogy a tagállamok végrehajtsák az EJEB ítéleteit, többek között a strukturális/rendszerszintű problémák felülvizsgálatával?</PARA><FN FNID="FN1">  Az évekkel ezelőtt elindított reformfolyamat eredménye a 14. jegyzőkönyv, az interlakeni és az izmiri nyilatkozat; az EJEB-et érintő konkrét reformokat – például elsőbbség biztosítása az alapvető fontosságú ügyeknek, a megalapozatlan kérelmek azonosítására szolgáló eljárások megerősítése – is eredményezett. A beszédet lásd: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>