<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000316">O-000316/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="4519">Claude Moraes</PERSON>, <PERSON ID="23868">Monika Flašíková Beňová</PERSON>, <PERSON ID="96812">Juan Fernando López Aguilar</PERSON>, <PERSON ID="96859">Ioan Enciu</PERSON>, <PERSON ID="28131">Anna Hedh</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000316">Tárgy: Az új romániai polgári törvénykönyv és az LMBT személyek szabad mozgása</OBJECT><CONTENT><PARA>Az új, 2011. október 1-én hatályba lépett romániai polgári törvénykönyv (RCC) 277. cikke foglalkozik „bizonyos együttélési formák házassággal egyenértékűként történő elismerésének tilalmával”. Ezenfelül az Alapjogi Ügynökségnek a homofóbiáról, a transzfóbiáról, valamint a szexuális irányultság és a nemi identitás alapján történő megkülönböztetésről szóló 2010. évi jelentése kiemeli, hogy nem kevesebb mint 10 tagállam esetében merül fel a gyanú, hogy nem tesznek eleget a szabad mozgásról szóló irányelvnek, mivel annak hatálya alól kizárják az azonos nemű partnereket.</PARA><PARA>Nem gondolja-e a Bizottság, hogy:</PARA><PARA>- a polgári törvénykönyvekben vagy alkotmányokban az azonos neműek között létrejött házasság (RCC 277. cikk 1. bekezdés) vagy élettársi kapcsolat kifejezett tiltása, illetve a külföldön köttetett ilyen életközösségek elismerésének tiltása (RCC 277. cikk 2. és 3. bekezdés), szükségtelen és kontraproduktív hatású, mivel az azonos nemű párokat és személyeket szexuális irányultságuk alapján megkülönbözteti, illetve ezt a diszkriminációt az alapvető állami törvényekbe foglalja?</PARA><PARA>- – az azonos neműek között létrejött házasságok, illetve a különböző vagy azonos neműek között külföldön létrejött élettársi kapcsolatok elismerésének kifejezett tiltása (RCC 277. cikk (2) és (3) bekezdés), függetlenül a szabad mozgásra vonatkozó rendelkezések említésétől (RCC 277. cikk (4) bekezdés) ellentétes az uniós polgárok azon alapvető jogával, hogy az egyik tagállamból a másikba való költözés esetén családi állapotuk változatlan maradhat, mint ahogy azt Viviane Reding biztos a 2010. szeptember 7-i, Európai Parlamentben tartott beszédében kijelentette?</PARA><PARA>- – az új polgári törvénykönyv jogbizonytalanságot eredményez, illetve ellentmondáshoz vezet az RCC 277. cikkének (1), (2) és (3) bekezdése, illetve az RCC 277. cikkének (4) bekezdése között, mivel a 2004/38/EK irányelvnek a családtag fogalmának (amely fogalomba beletartoznak a házastársak is) meghatározásáról szóló 2. cikke, valamint a belépés és tartózkodás biztosításának kötelezettségéről szóló 3. cikke hatályát veszíthetné, vagy olyan módon alkalmazhatnák ezeket, ami megakadályozná az azonos nemű házastársak és élettársak, illetve az élettársi viszonyban élő különböző nemű partnerek szabad mozgását az elismerés tilalma jogcímén?</PARA><PARA>- – ezek a rendelkezések ellentétesek a szerződések által képviselt értékekkel és szellemiséggel, illetve az egyenlő elbánás és a diszkriminációmentesség elvével, magukban rejtik az intoleráns és homofób légkör kialakulásának veszélyét, valamint további feszültséget keltenek az uniós polgárok, köztük a román állampolgárok Európai Unión belüli szabad mozgásával kapcsolatban?</PARA><PARA>- – jogsértési eljárást kellene kezdeményeznie Romániával és más tagállamokkal szemben annak biztosítása érdekében, hogy teljes mértékben tiszteletben tartsák a szabad mozgásról szóló irányelvet és azt szexuális irányultságon alapuló megkülönböztetés nélkül hajtsák végre, illetve hogy maradéktalanul tiszteletben tartsák a polgárok alapvető jogait?</PARA></CONTENT></QUEST>