<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0062">O-0062/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23894">Anna Záborská</PERSON>, <PERSON ID="4423">Amalia Sartori</PERSON> és <PERSON ID="28571">Marie Panayotopoulos-Cassiotou</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="1941">Roberta Angelilli</PERSON> a(z) <GRPOL GRPOLID="1108">UEN</GRPOL> képviselőcsoportja nevében, <PERSON ID="23805">Zita Gurmai</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="28469">Adamos Adamou</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében, <PERSON ID="1059">Hiltrud Breyer</PERSON> és <PERSON ID="28409">Raül Romeva i Rueda</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében, <PERSON ID="4541">Elizabeth Lynne</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="28119">Kathy Sinnott</PERSON> a(z) <GRPOL GRPOLID="1123">IND/DEM</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0062">Tárgy: A gyermekek jogairól szóló európai stratégia: a gyermekeket érintő &quot;disz&quot;-kriminációról és a &quot;disz&quot;-problémákkal küzdő emberek kirekesztéséről</OBJECT><CONTENT><PARA>A gyermekek több mint 10%-át érinti a „disz”-problémák valamelyike (diszfázia, diszpraxia, diszlexia, diszkalkulia vagy figyelemhiányos zavarok stb.). Ám ezeket, a kommunikációt már kisgyermekkorban megnehezítő „disz”-problámákat számos tagállamban nem ismerik fel. Az érintett gyermekek ebből eredő „disz”-kriminációjának megelőzése csak speciális, korai, intenzív és multidiszciplináris, megfelelő struktúrában (lehetőleg megfelelő szakemberekkel rendelkező, hagyományos iskolai környezetben) történő kezeléssel valósítható meg.</PARA><PARA>Rendelkezik-e a Bizottság a „disz”-problémákra vonatkozó pontos statisztikai adatokkal? Ha nem, be tudná-e szerezni őket? Tervezi-e a Bizottság, hogy a „disz”-problémák hátrányos helyzetként vagy tanulási nehézségként való felismerését és elismerését elősegítő kezdeményezésekbe fog? Meg tudja-e könnyíteni a Bizottság az információkhoz való hozzáférést? Tudna-e lépéseket tenni a rendellenességek korai felismerése, szűrése, rendszeres diagnosztizálása és kezelése érdekében? </PARA><PARA>Tudna-e a Bizottság a Neurodys projekten kívül egyéb „disz”-problémákkal foglalkozó más kutatási programokat is támogatni? Vagy tervezi-e, hogy a jövőben így tesz?</PARA><PARA>Milyen intézkedéseket tudnának tenni a tagállamok azok számára, akik nem hivatalosan, napi szinten „disz”-problémával küzdő embereket gondoznak, annak érdekében, hogy elkerüljék a társadalmi-szakmai diszkrimináció minden formáját, hogy lehetővé tegyék számukra a családi élet és a munka összeegyeztetését és munkájuk „karrierként” történő elismerését?</PARA><PARA>Van-e a Bizottságnak olyan kezdeményezése, amely biztosítja, hogy az EU által finanszírozott oktatási programok (IKT, e-tanulás, egész életen át tartó tanulás) tervezése és végrehajtása során megfelelő módon figyelembe vegyék a „disz”-problémákkal küzdő embereket is? </PARA><PARA>Hogyan tudja a Bizottság garantálni, hogy a foglalkoztatási irányelv végrehajtása hatékony, és biztosított a „disz”-problémákkal küzdő munkavállalók elleni diszkrimináció megszűnése, miközben ösztönzi a tagállamokat arra, hogy javítsa a „disz”-problémákkal küzdő munkavállalók foglalkoztatási esélyeit?</PARA><PARA>Nem gondolja-e a Bizottság, hogy hasznos lenne a bevált gyakorlatok európai szintű cseréjét elősegítő hálózat létrehozása, valamint a „disz”-problémákkal küzdő gyermekekről szóló charta megalkotása? Hogyan tudná a Bizottság elősegíteni és ösztönözni egy, az említett tanulási nehézségekkel foglalkozó európai multidiszciplináris hálózat létrehozását, és ily módon összegyűjteni és tanulmányozni az információkat, elősegíteni a határokon átnyúló tevékenységek koordinációját és az intézményi párbeszédet?</PARA></CONTENT></QUEST>