<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0124">O-0124/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="4385">Hélène Flautre</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0124">Tárgy: Az Európai Unió és Líbia közti keretmegállapodásról szóló tárgyalások átláthatósága és jelenlegi állása</OBJECT><CONTENT><PARA>2008 novembere óta folynak az Európai Unió és Líbia közötti keretmegállapodásról – és azon belül a bevándorlási politikáról – szóló tárgyalások. 2010 novemberében Líbiában kerül megrendezésre az EU–Afrika csúcs.</PARA><PARA>Az Európai Parlament és a Bizottság közötti felülvizsgált keretmegállapodásról szóló 2010. február 9-i állásfoglalásában (<ANCHOR ID="1" FAMILY="TA" TYPE="P7-TA" YEAR="2010" NUMBER="0009">P7_TA(2010)0009</ANCHOR>) a Parlament azonnali és teljes körű tájékoztatást kér a nemzetközi szerződésekről szóló tárgyalások minden szakaszában, az Európai Unió működéséről szóló szerződés 218. cikkének teljes mértékű érvényesítése érdekében. 2010. január 27-én a Bizottság biztosított a Parlamenttel ezen állásfoglalás értelmében folytatandó, megerősített együttműködés iránti elkötelezettségéről.</PARA><PARA>Ezen kötelezettségvállalások ellenére a Bizottság ez idáig magtagadta a Líbiával folyatott tárgyalásokra vonatkozó megbízatás és egyéb elsődleges dokumentumok nyilvánosságra hozatalát. Amennyiben a Bizottság továbbra is megtagadná a Parlament megfelelő információkkal való ellátását, a Parlament eljárásokat indíthat a Bizottság ellen jogtalan mulasztás okán.</PARA><PARA>A Parlament ezenfelül a líbiai kivégzésekről szóló 2010. június 17-i állásfoglalásában (<ANCHOR ID="2" FAMILY="TA" TYPE="P7-TA" YEAR="2010" NUMBER="0246">P7_TA(2010)0246</ANCHOR>) kéri, hogy az Unió és Líbia közötti bármely együttműködés vagy megállapodás feltétele a genfi menekültügyi egyezmény és más jelentős emberi jogi egyezmények és jegyzőkönyvek Líbia részéről történő ratifikációja és végrehajtása legyen.</PARA><PARA>Mikor teszi a Bizottság hozzáférhetővé a Parlament számára a jelenleg tárgyalás alatt álló keretmegállapodással kapcsolatos elsődleges szövegeket, különösen a Tanács tárgyalási megbízatását és a tárgyalások fordulóiról szóló jelentéseket, beleértve a keretmegállapodás fejezeteinek tervezeteit?</PARA><PARA>Egyetért-e a főképviselő azzal, hogy a Parlament számára még a keretmegállapodás hatálybalépése előtt hozzáférést kell biztosítani a fent említett dokumentumokhoz?</PARA><PARA>Szándékozik-e a Bizottság megbeszélést folytatni a migrációs politikáról a novemberi, Tripoliban rendezendő EU–Afrika csúcson, figyelembe véve a Parlament 2010. június 17-i állásfoglalását, és hogyan kívánja biztosítani a Parlament folyamatos tájékoztatását ezzel kapcsolatban?</PARA></CONTENT></QUEST>