<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0003">O-0003/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4562">Giuseppe Gargani</PERSON> a(z) <COMMITTEE COMMID="823">Jogi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0003">Tárgy: A jogi szakmák, és általános érdeklődés a jogrendszerek működése iránt</OBJECT><CONTENT><PARA>Az Európai Bizottság úgy véli-e, hogy a jogi szektor szellemi szabadfoglalkozású szakmáinak - nevezetesen az ügyvédek, jegyzők és adótanácsadók szakmájának - sajátosságai a többi gazdasági tevékenységhez képest onnan erednek, hogy magas képzettségre van szükség, a szakmabeliek és ügyfeleik között sajátos, a bizalomra épülő kapcsolatot kell kialakítani, és forrásai még az igazságszolgáltatáshoz és az igazságügyi adminisztrációhoz való hozzáférésben játszott szerepük, az aszimmetrikus információ, valamint azon jellemzők, amelyek a szakértő jogi szolgáltatásokat általában befolyásolják? Az Európai Bizottság milyen lépéseket és intézkedéseket tervez a szektor sajátosságainak figyelembe vétele érdekében?</PARA><PARA>Az Európai Bizottság úgy véli-e, hogy az állami szabályozás és a jogi szakmák – ügyvédek és jegyzők – szakmai egyesületei által a saját felelősségi körükben kialakított önszabályozás döntő fontosságú a szakmák függetlenségének biztosításában, amely egy kiegyensúlyozott jogrendszerben szükséges ahhoz, hogy biztosítsák a szolgáltatások minőségét, speciális, értékalapú előírásokat alakítsanak ki és biztosítsák, hogy ezeket a szabályokat szakszerű módon betartják és bennük foglaltatik a szakmai etika is? Az Európai Bizottság milyen módon kívánja figyelembe venni ezen fő pontokat?</PARA><PARA>A Bizottság elismeri-e, hogy az Európai Bíróság joggyakorlata nem tiltja meg a tagállamoknak a kötelező díjak bevezetését, mert a Szerződés 81. és 82. cikke csak a versenyellenes magatartást a saját kezdeményezésükre tanúsító vállalkozásokra vonatkozik? </PARA><PARA>A Bizottság elismeri-e, hogy a tagállamoknak jogukban áll kötelező díjakat kiszabni, amennyiben figyelembe veszik a közérdeket, a fogyasztók érdekeit, és védelmezik azon magas morális, etikai és minőségi előírásokat, amelyeket az ügyvédek és jegyzők képviselnek és amelyekben ügyfeleik bíznak? </PARA></CONTENT></QUEST>