<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2005-0722">H-0722/05</QREF></TI-INTRO><TI-SESSION>A 2005-as év szeptemberi II. üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="23830">István Szent-Iványi</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0722">Tárgy: A finnugor kisebbségek oroszországi helyzetéről <BRK/></OBJECT><CONTENT><PARA>2005. május 12-én az Európai Parlament elfogadta „Az emberi jogok és a demokrácia megsértése az Orosz Föderáció Mari El Köztársaságában” című állásfoglalást (P6_TA(2005)0185). Az állásfoglalás kiemelte az autonóm köztársaságban tapasztalható aggasztó fejleményeket, nevezetesen a független sajtó megsértését, a hatóságok sikertelenségét az elkövetők bíróság elé állítása terén, a hatóságok által gyakorolt adminisztratív megfélemlítést a köztársaság azon részein, melyek az ellenzéket támogatják, és a mari etnikai kisebbség oktatási és nyelvi jogainak korlátozását. Az Európai Parlament állásfoglalásával szemben az orosz hatóságok rendkívül ellenséges álláspontra helyezkedtek, de ami még fontosabb, a Mari El köztársaságban fennálló helyzet nem javult: a mari kulturális közszereplők elleni etnikai alapú fizikai támadások tovább folytatódnak.</PARA><PARA>Felhozta-e ezt a kérdést a Bizottság az EU és Oroszország közötti emberi jogi megbeszélések legutóbbi, 2005. szeptember 8-i fordulóján? Elégedett volt-e a Bizottság a kapott válaszokkal és tervez-e további lépéseket e téren?</PARA></CONTENT></QUEST>