<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0287">H-0287/09</QREF></TI-INTRO><TI-SESSION>A 2009-as év szeptemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28583">Athanasios Pafilis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0287">Tárgy: A kommunista ideológia büntetendővé tétele Litvániában</OBJECT><CONTENT><PARA>A litván parlament június 9-én olyan módosításokat fogadott el a Büntető Törvénykönyvhöz, amelyek alapján hároméves szabadságvesztéssel sújtható, aki „a kommunisták és a fasiszták által véghez vitt népirtást propagálja, tagadja, vagy utólag igazolni próbálja”, valamint „nyilvánosan rágalmazza az 1944 és 1953 közötti szovjet megszállással szembeszálló litván felszabadítási mozgalom tagjait”. E rendelkezések révén a törvényhozás büntetőintézkedésekkel kísérletet tesz a történelem meghamisítására, és arra, hogy egyenlőségjelet tegyen a kommunizmus és a fasizmus közé.  Egyúttal emberiség elleni bűntettekért felelős náci kollaboránsok elismerését kérik. Büntetendővé teszik a kommunista ideológiát, és betiltják, sőt büntetik a szólásszabadságot és az övékétől eltérő történelemszemléletet.</PARA><PARA>Mi a Tanács véleménye arról, hogy az EU egyes tagállamaiban, különösen a balti államokban, ahol a kommunista pártot betiltották, és annak tagjai és más antifasiszta demokraták üldözést szenvednek, a más véleményen lévőkkel szembeni büntetőintézkedések révén rehabilitálják a fasizmust és a nácikat, betiltják a szólásszabadságot, és büntetendővé teszik a kommunista ideológiát?</PARA></CONTENT></QUEST>