<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0333">H-0333/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2010 júliusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28114">Liam Aylward</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ0333">Tárgy: Az idegenforgalmi ágazat támogatása</OBJECT><CONTENT><PARA>Az idegenforgalom az európai gazdaság alapvető eleme, amely az EU GDP-jének 5%-át teszi ki, és Európa munkavállalóinak mintegy 5,2%-át foglalkoztatja. Tekintve a jelenlegi gazdasági légkört, alapvető fontosságú ezen ágazat támogatása és előmozdítása.</PARA><PARA>A Lisszaboni Szerződés kifejezetten utal az idegenforgalomra, és célként jelöli meg az EU-nak a világ egyik legfontosabb idegenforgalmi célpontjaként való előmozdítását. Ennek tükrében konkrét hatásköröket ruház az Unióra, és előírja, hogy e kérdésben minősített többséggel határozatokat fogadjanak el. Az Európai Unió működéséről szóló szerződés szerint „Az Unió, különösen az idegenforgalmi ágazatban működő uniós vállalkozások versenyképességének elősegítése révén, kiegészíti a tagállamoknak az idegenforgalmi ágazat terén folytatott tevékenységét” (XXII. cím, Idegenforgalom, 195. cikk).</PARA><PARA>Mi történt ez idáig az EU-n belül az idegenforgalmi ágazat támogatása, fejlesztése, és versenyképességének elősegítése érdekében? Mit tesznek európai szinten annak érdekében, hogy a gazdasági válság idején támogassák ezt az ágazatot?</PARA></CONTENT></QUEST>