<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0010">O-0010/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28115">Mairead McGuinness</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0010">Tárgy: Poliklórozott bifenileket (PCB) tartalmazó hulladékolajok felhasználása egy írországi élelmiszer-újrafeldolgozó üzemben</OBJECT><CONTENT><PARA>Tájékoztatná a Bizottság az Európai Parlamentet a (transzformátorolajként használt, és az EU-ban 1976 óta betiltott) PCB-k dekontaminációjára és/vagy ártalmatlanítására irányuló nemzeti tervek jelenlegi állapotáról, amelyről a tagállamoknak a 96/59/EK<FNREF FNIDREF="FN1"/> irányelv 11. cikke értelmében tájékoztatniuk kell a Bizottságot?</PARA><PARA>Mi a Bizottság véleménye arról, hogy az állati zsiradékok 1999-es belgiumi szennyeződése után a 2008-ban Írországban a kenyérlisztben talált PCB-szennyeződés immár másodszor bizonyítja, hogy a PCB ártalmatlanítására irányuló nemzeti tervek nem nyújtottak hatékony védelmet a takarmány- és élelmiszerlánc szennyeződésével szemben?</PARA><PARA>Tud-e a Bizottság biztosítékokat nyújtani a takarmány- és élelmiszer-ágazatban érdekelt vállalkozásoknak, valamint a fogyasztóknak arra, hogy a fennmaradó PCB-készleteket mind a 27 uniós tagállamban legkésőbb 2010 végéig a 96/59/EK irányelv 3. cikkében előírtak szerint biztonságosan ártalmatlanítják, és ha nem, milyen lépéseket tesz a Bizottság annak megelőzésére, hogy az EU-ban megmaradt PCB-készletek bekerüljenek a takarmány- és élelmiszer-láncba?</PARA><PARA>Hajlandó volna-e a Bizottság arra, hogy jelentést készítsen a takarmányhigiéniáról (EK) szóló 183/2005<FNREF FNIDREF="FN2"/> rendelet végrehajtásának állapotáról az egyes tagállamokban, és különösen a takarmányipari vállalkozók kockázati besorolásáról annak fényében, hogy a mostani szennyeződés egy olyan gabonaszárító üzemből eredt, amelyet az ír hatóságok alacsony kockázatúnak minősítettek?</PARA><PARA>Egyetért-e a Bizottság azzal, hogy a fent említett rendelet végrehajtásának az Élelmiszerügyi és Állat-egészségügyi Hivatal (FVO) küldöttsége által készített jelentések szerint tagállamonként eltérő szintje a – feldolgozási, pl. szárítási tevékenységet végző – „többletélelmiszer-feldolgozók” helytelen kockázati besorolását eredményezte, ami a múltban több alkalommal is takarmányszennyeződéshez vezetett?</PARA><FN FNID="FN1">  HL L 243., 1996.9.24., 31. o.</FN><FN FNID="FN2">  HL L 35., 2005.2.8., 1. o.</FN></CONTENT></QUEST>