<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0120">O-0120/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="2863">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0120">Tárgy: Vállalkozások áthelyezése az EU-ban és az uniós pénzügyi eszközök szerepe</OBJECT><CONTENT><PARA>Az Európai Globalizációs Alkalmazkodási Alap (EGAA) a tagállamok aktív munkaerőpiaccal kapcsolatos intézkedéseit támogatja olyan dolgozók javára, akiket vagy a világ kereskedelmi folyamatokban bekövetkező nagyobb strukturális váltás, vagy, a pénzügyi és gazdasági válság eredményeként bocsátanak el. Az EGAA foglalkoztatás- és társadalompolitikai eszközként való végrehajtása összefonódik az újjáépítési tervvel, a belső piaccal és az európai verseny-, ipar-, kohéziós és kereskedelem- politikákkal. Ebben a tekintetben az EGAA által a Dell Companytól Írországban elbocsátott dolgozóknak nyújtott segítséggel és a lengyel állam által ugyanazon társaságnak új üzem építésére nyújtott támogatás egy időben történt jóváhagyásával kapcsolatos közelmúltbeli vita bizonyos aggályokat keltett az adott politikai területek összehangoltságával kapcsolatban.</PARA><PARA>Milyen eszközökkel rendelkezik a Bizottság annak biztosítására, hogy a termelés Európai Unión belüli áthelyeződését semmiképpen ne ösztönözze és ne is támogassa európai pénzügyi segítség?</PARA><PARA>Az állami támogatás engedélyezésekor hogyan biztosítja a Bizottság, hogy a kérdéses állami támogatás nem eredményezi munkahelyek elvesztését és nem jár társadalmi következményekkel az EU más részein?</PARA><PARA>Hogyan biztosítja a Bizottság, hogy a strukturális alapok hatékony végrehajtását nem hiúsítja meg az állami támogatás odaítélése? </PARA><PARA>Milyen eszközökkel rendelkezik a Bizottság annak biztosítására, hogy a közösségi finanszírozás az Európai Unió egyik felében – különösen az európai szociális alapból és az európai regionális fejlesztési alapból – nem eredményezi munkahelyek megszűnését az Unió másik felében?</PARA><PARA>Hogyan fogja a Bizottság biztosítani, hogy az elbocsátott dolgozók munkája megszűnésének következményeit enyhítő, már meglévő európai vagy nemzeti közprogramok nem vezetnek olyan helyzetekhez, amelyekben vállalkozások ténylegesen teremthetnek vagy szüntethetnek meg munkahelyeket társadalmi felelősségükre való tekintet nélkül?</PARA></CONTENT></QUEST>