<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000078">O-000078/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000078">Tárgy: A magyar alkotmány felülvizsgálata</OBJECT><CONTENT><PARA>A magyar hatóságok olyan alkotmánytervezetet terjesztettek a Parlament elé, amely többek között korlátozza az Alkotmánybíróság hatásköreit; módosítja az alkotmánybírák, az Állami Számvevőszék elnökének és a Magyar Nemzeti Bank elnökének hivatali idejét; a házasságot és a családot oly módon határozza meg, hogy abban a csonka családok, az élettársi kapcsolat és az egynemű partnerek alkotta párok nem kapnak helyet; tiltja a diszkriminációt – kivéve, ha arra a szexuális irányultság, a kor és a genetikai tulajdonságok alapján kerül sor; a „magzat életét” a „fogantatástól kezdve” védi; emberi jogi szervezeteket szüntet meg és olvaszt össze; vallási utalásokat tesz a kereszténységre és annak nemzetmegtartó szerepére; biztosítja annak lehetőségét, hogy kiskorú gyermeke helyett az anya további egy szavazati jogot kaphasson. Az alkotmány reformját az ellenzéki pártok és nem kormányzati szervek is támadják, kritikával illetve az átláthatóság hiányát, a konzultáció elégtelenségét és a szűk határidőket, a tartalmat illetően pedig a demokratikus fékek és ellensúlyok lebontását. A Joggal a Demokráciáért Európai Bizottság (a Velencei Bizottság) felszólította a magyar hatóságokat, hogy tanúsítsanak nagyobb rugalmasságot, nyitottságot és kompromisszumkészséget, valamint javaslatokat tett, míg a PACE március 25-én arra hívta fel, hogy adjon ki végleges véleményt. Az alkotmánytervezet elfogadására várhatóan április második felében kerül sor.</PARA><PARA>Követi-e a Bizottság a magyar alkotmány reformjának folyamatát annak ellenőrzése érdekében, hogy a javasolt reformok összhangban állnak-e az uniós szerződésekkel és különösen az EUSZ 2., 6. és 7. cikkében foglaltakkal, valamint az általános demokratikus alkotmányos alapelvekkel? Hogyan értékeli a helyzetet, és milyen lépéseket kíván tenni? Úgy véli-e, hogy e változtatások révén felmerülhet a nemzetiségi és etnikai hovatartozás, nemi irányultság, vallás és hit alapján történő hátrányos megkülönböztetés kockázata, és sérülhet az egyenlő bánásmód elve? Fel fogja-e szólítani a Bizottság a magyar hatóságokat arra, hogy az alkotmánytervezet elfogadása előtt várják meg a Velencei Bizottság véleményét, és kövessék annak ajánlásait?</PARA></CONTENT></QUEST>