<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000306">O-000306/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>a <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR></TI><OBJECT OBJID="OBJ000306">Tárgy: A makrogazdasági egyensúlyhiány felügyeletét célzó eredménytábla</OBJECT><CONTENT><PARA>1. Hogyan kívánja a Bizottság alkalmazni az eredménytáblát a makrogazdasági egyensúlyhiányok megelőzéséréről és kiigazításáról szóló rendelet részeként? Hogyan szándékozik végrehajtani a Bizottság a jelentős fizetésimérleg-hiányt vagy -többletet mutató tagállamok értékelését a riasztási mechanizmusról szóló éves jelentés részeként?</PARA><PARA>2. Rendelkezik-e a Bizottság kellő technikai szakértelemmel és elégséges humán erőforrással ahhoz, hogy következetes és átlátható módon megvalósítsa az új makrogazdasági felügyeleti keret valamennyi elemét (azaz a riasztási mechanizmusról szóló jelentést és a jelentés közgazdasági szempontú értékelését, és különösen az alapos vizsgálatot és a kiküldetéseket)?</PARA><PARA>3. Figyelembe véve, hogy a riasztási mechanizmusról szóló jelentés évente jelenik meg, a tagállamok makrogazdasági helyzete viszont hirtelen az év közben is rosszabbra fordulhat, hogyan fogja biztosítani a Bizottság, hogy az eredménytábla elég gyorsan tükrözze ezeket a negatív fejleményeket?</PARA><PARA>4. Képes-e jelezni az eredménytábla a regionális makrogazdasági egyensúlyhiányt, pl. az ingatlanárak jelentős regionális különbségeit?</PARA><PARA>5. Megegyezett-e a Bizottság az Európai Rendszerkockázati Testülettel valamilyen operatív együttműködési mechanizmusról?</PARA><PARA>6. Milyen intézkedéseket fog tenni a Bizottság annak biztosítása érdekében, hogy a legjobb minőségű naprakész statisztikák álljanak rendelkezésére az eredménytábla összeállításához és a közgazdasági szempontú értékeléshez?</PARA><PARA>7. Tekintettel az eredménytábla kiterjedt társadalmi-gazdasági jelentőségére, a Bizottság véleménye szerint mely eljárások a legmegfelelőbbek az eredménytábla felülvizsgálatára?</PARA></CONTENT></QUEST>