<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0082">O-0082/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2295">Hannes Swoboda</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0082">Tárgy: Az energiaárak megfékezése</OBJECT><CONTENT><PARA>Az elmúlt hónapokban az olajárak robbanásszerűen emelkedtek, és az 1970-es évek óta tapasztalt eddigi legmagasabb szintet érték el, ami az uniós fuvarozók, gazdálkodók, halászok és mások tiltakozásához vezetett. Valószínű továbbá, hogy a közelmúltban tapasztalt árcsökkenés ellenére közép és hosszú távon az árak magasan maradnak. <BRK/></PARA><PARA>A strukturális reformok szemszögéből:   Milyen intézkedésekre lehet számítani az elektromos áram és az olaj   ára közötti indokolatlan közvetlen kapcsolat megszüntetésére? Milyen   szintű a verseny az ágazatban? A készenléti olajtartalékokra vonatkozó   jelenlegi szabályozás felülvizsgálatára irányuló konzultáció milyen   eredményre jutott és milyen lehetőségeket tárt fel? <BRK/></PARA><PARA>Spekuláció és árazás:   Hogyan lehetne az olajpiacot átláthatóbbá tenni? Hogyan befolyásolja   a pénzpiacot az olajárakkal történő spekuláció? Csökkentették-e az olajtársaságok   az üzemanyagárakat a nemrégiben bekövetkezett olajárcsökkenést követően?   Van-e arányosság az üzemanyag- és az olajárak között? <BRK/></PARA><PARA>Energiahatékonysági   szempontok, a megújuló energiaforrások előtérbe helyezése és az energiaforrások   diverzifikálása: Mit teszünk az energiahatékonyság fokozása érdekében,   és milyen módon ösztönözzük a meglévő jogszabályok megfelelőbb végrehajtását   a tagállamokban?  Milyen intézkedésekre számíthatunk az alternatív energiatechnológiákba   és a kutatásba való befektetés ösztönzése érdekében? <BRK/></PARA><PARA>Energiabiztonság és   külpolitika: Mi a főbb előállítókkal – Oroszország, Norvégia, az OPEC   – folytatott párbeszéd célja, és milyen lépésekre lesz szükség megfizethető   árú energiaellátás biztonságának megteremtéséhez? Milyen támogatást   biztosítunk az olajimportáló fejlődő országoknak ahhoz, hogy a fosszilis   tüzelőanyag-szükségletüket alternatív energiaforrásokból fedezhessék? <BRK/></PARA><PARA>Makroökonómiai és társadalmi   szempontok: A növekvő energiaárak és az infláció következtében az EKB   emelte a kamatokat. Milyen intézkedéseket várhatunk a) a sebezhető társadalmi   csoportok védelme, és b) a magas energiaárak okozta negatív makroökonómiai   és társadalmi hatások enyhítése érdekében? Melyek a legjobb gyakorlatok   a rövid távú és a célzott intézkedéseket illetően, és milyen eredménnyel?</PARA></CONTENT></QUEST>