<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0033">O-0033/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1934">Daniel Cohn-Bendit</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0033">Tárgy: Bernard Kouchner és Miguel Angel Moratinos kezdeményezése a Palesztin Állam elismerése érdekében</OBJECT><CONTENT><PARA>2010. február 22-én Bernard Kouchner és Miguel Angel Moratinos külügyminiszterek azt a felhívást intézték az Európai Unióhoz, hogy az ne korlátozza tevékenységét a közel-keleti helyzet végleges rendezéséhez szükséges feltételekre való szóbeli emlékeztetésre, hanem a Palesztin Állam kollektív, a békemegállapodás megszületése előtti elismerése révén nyisson valódi politikai perspektívákat a régió számára.</PARA><PARA>Meg kell állapítani, hogy az annapolisi folyamat kudarca és a gázai konfliktus ellenére a Palesztin Állam alapjainak kiépítése terén előrelépések történtek, köszönhetően egyszersmind a Salam Fajjád palesztin miniszterelnök által véghezvitt reformoknak, valamint a nemzetközi közösség által a Palesztin Államot támogató adományozók konferenciája révén nyújtott segítségnek. Annak ellenére azonban, hogy folyamatban van a Palesztin Állam költségvetési, biztonsági és intézményi alapjainak lefektetése, az ország politikai és nemzetközi dimenziója még hiányzik. Bernard Kouchner és Miguel Angel Moratinos külügyminiszterek ezért amellett érvelnek, hogy az Európai Unió által a múltban többször is, és legutóbb a Külügyek Tanácsa 2009. december 8-án megtartott ülésén felvállalt kötelezettségnek megfelelően ismerjék el a Palesztin Államot, ezáltal visszafordíthatatlan lökést adva a közel-keleti békefolyamatnak, amelyet így el kellene látni egy időben korlátozott tárgyalási menetrenddel és a múlt tapasztalataiból a megfelelő tanulságokat levonó, komoly felügyeleti mechanizmussal.</PARA><PARA>1. Mi a Bizottság alelnökének/a külügyi és biztonságpolitika főképviselőjének álláspontja e javaslattal kapcsolatosan, amely szerint a Palesztin Állam elismerése szilárd alapot teremthet a békére irányuló izraeli-palesztin tárgyalások újraindításához?</PARA><PARA>2. Hogyan kívánja az Európai Uniót megkerülhetetlen és meghatározó szereplővé tenni a Közel-Keleten, amelynek célja megvetni egy szilárd, igazságos és tartós békefolyamat alapjait?</PARA><PARA>3. Tekintettel arra, hogy a Külügyi Tanács 2009. december 8-án nem fogadta el hivatalosan a kelet-jeruzsálemi régió uniós misszióvezetőinek következtetéseit, hogyan kívánja az elkövetkező hónapokban működőképessé és hatékonnyá tenni e missziókat?</PARA></CONTENT></QUEST>