<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0493">H-0493/09</QREF></TI-INTRO><TI-SESSION>A 2010-as év januári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="38605">Iliana Malinova Iotova</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0493">Tárgy: A guantánamói USA-fogolytábor foglyainak befogadása és elszállásolása az Európai Unió országai által</OBJECT><CONTENT><PARA>A bolgár közvéleményt meglehetősen aggasztja, hogy Bulgáriától elvárják, hogy a guantánamói amerikai fogolytábor lakói közül néhányat befogadjon. Az Egyesült Államok ilyen szívességet kért hivatalosan a bolgár kormánytól. Az aggodalmak alapja az a tény, hogy nem áll rendelkezésre információ a követelményeket és hozott intézkedéseket illetően az Egyesült Államok és az Európai Unió közötti esetleges megállapodásokról.</PARA><PARA>Véleményünk szerint egy ilyen döntés magában rejti a Bulgária vagy a guantanámói foglyokat befogadó valamennyi uniós tagállam elleni terrortámadások veszélyét.</PARA><PARA>Ezzel összefüggésben milyen konkrét kötelezettségeket vállalt a Bizottság a guantánamói amerikai fogolytábor foglyainak európai uniós országok általi átvétele és elszállásolása terén, miután e fogolytábor bezárásra került? </PARA><PARA>Amennyiben ilyen kötelezettségeket vállalt, a Bizottság nem tartja szükségesnek tájékoztatást adni arról, hogy ezt pontosan hogy és milyen feltételek mellett kell végrehajtani?</PARA></CONTENT></QUEST>