<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0454">H-0454/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28372">Ryszard Czarnecki</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0454">Tárgy: a Nemzetközi Valutaalap jelentése</OBJECT><CONTENT><PARA>Kérem a Bizottságot, hogy fejtse ki véleményét a Nemzetközi Valutaalap (IMF) jelentését (<I>Global Financial Stability Report</I>) illetően. Az IMF diplomatikusan, konkrét nevek említése nélkül megállapítja, hogy egyes olasz bankok nem konszolidálják teljes mértékben a külföldi fiókjaik és leányvállalataik által elszenvedett veszteségeket. Az IMF azzal indokolja fenntartásait, hogy az Európai Unión kívüli pénzügyi intézmények veszteségei nagyobbak az euróövezeten belüli bankok veszteségeinél. Az IMF hangsúlyozza, hogy minél alacsonyabb az elszámolás konszolidációjának szintje, annál alacsonyabb a bejelentett veszteségarány.</PARA><PARA>Egyetlen olasz bank terjeszkedett külföldön, ezért az IMF fenntartásai csak erre az egy bankra vonatkozhatnak. A jelentések ily módon történő összeállítása, ami már felkeltette az IMF elnökének aggodalmát is, nem veszélyezteti-e a pénzügyi rendszer stabilitását? Az Ukrajnában, Romániában, Bulgáriában és a volt Szovjetunió országaiban található Unicredit leánybankoknak segítségre van szükségük likviditásuk fenntartása érdekében. A lengyel Pekao S.A. például úgy támogatja az ukrajnai Unicreditet, hogy több egymást követő negyedév folyamán több tízmillió eurós tőkét juttat számára; ugyanakkor a Pekao S.A. – a régió többi bankjával ellentétben – semmilyen tartalékkal nem rendelkezik az ukrán befektetés fedezésére. Kérem a Bizottságot annak megállapítására, hogy az ilyen könyvelési eljárás és kreatív könyvelés megengedhető-e? Ezek a megoldások garantálják-e a bankrendszer közép- és hosszú távú likviditását? Milyen pénzügyi következményekkel jár ez Lengyelország, Románia, Bulgária és a szovjet utódállamok pénzügyi rendszerére nézve?</PARA></CONTENT></QUEST>