<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0113">H-0113/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0113">Tárgy: A női szegénység Európában</OBJECT><CONTENT><PARA>A gazdasági nehézségek jelenlegi időszakában szinte egész Európában a nők és az egyedülálló anyák a legkiszolgáltatottabbak. A gyermekeiket egyedül nevelő anyák minden nap nehézségekkel szembesülnek, amikor szeretnék kielégíteni legalább gyermekeik minimális szükségleteit. Az egyedülálló anyák több mint fele a szegénységi küszöb alatt él, minden nap próbálkozva, hogy összeegyeztessék munkaidejüket gyermekeik oktatásával, ami nem könnyű az ő helyzetükben.</PARA><PARA>Jóllehet közel 35 év eltelt azóta, hogy 1975-ben elfogadták az egyenlő díjazás elvéről szóló irányelvet, a nők Európában még mindig hátrányos megkülönböztetést szenvednek el a munkaerőpiacon, és továbbra is mintegy 17% a különbség a nők és a férfiak ugyanazon munkáért kapott fizetése között. </PARA><PARA>Noha az elmúlt évben 100 millió eurós költségvetést bocsátottak rendelkezésre a nemek egyenlőségével és a társadalmi kohézióval kapcsolatos programokra, és az Bizottság évek óta tanácskozik ezekről a fontos kérdésekről, a nők szegénységének csökkentésére vonatkozó konkrét célkitűzések egyelőre nincsenek sem meghatározva, sem szabályozva. Következésképpen milyen lépéseket kíván tenni a Bizottság a jövőben a nők szegénységének csökkentése érdekében Európában? Hangsúlyozni kell, hogy amennyiben nem hozunk konkrét intézkedéseket a női szegénység csökkentésére, nem lehetséges a gyermekek szegénységének csökkentése sem. </PARA></CONTENT></QUEST>