<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000194">O-000194/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000194">Tárgy: A korrupcióellenes jogszabályok és a valóság közötti szakadék áthidalása</OBJECT><CONTENT><PARA>2011. június 6-án a Bizottság az Unión belüli korrupció elleni küzdelemre irányuló intézkedéscsomagot fogadott el. A korrupció mértékét az EU GDP-jének 1%-ára, évi 120 milliárd euróra becsülik. A korrupció komoly negatív és torzító hatással van az EU és a tagállamok gazdaságára és pénzügyeire, a versenyre és a belső piacra, valamint a demokratikus intézményekbe és a politikai vezetésbe vetett bizalomra. A korrupcióellenes csomag az alábbiakat tartalmazza: 1. egy, az EU-n belüli korrupció elleni harcról szóló közleményt, amely megállapítja, hogy a korrupcióellenes jogszabályi keret egyenlőtlen és nem kielégítő, a végrehajtás elégtelen, valamint a korrupció elleni harc tekintetében hiányzik a szilárd politikai kötelezettségvállalás; a közlemény javasolja egy új ellenőrző mechanizmus létrehozását, valamint azt, hogy a Bizottság félévenként készítsen jelentést az EU-n belüli korrupció elleni fellépésről, és az EU valamennyi vonatkozó politikájában fordítsanak nagyobb figyelmet a korrupcióra; 2. egy uniós korrupcióellenes mechanizmus felállításáról szóló határozatot oly módon, hogy az első jelentést 2013-ban teszik közzé, ezt követően pedig félévenként; 3. a magánszektorban tapasztalható korrupció elleni küzdelemről szóló 2003/568/IB tanácsi kerethatározat végrehajtásával kapcsolatos jelentést, amely kimutatja, hogy a tagállamok még mindig nem ültették át kielégítő módon nemzeti jogszabályaikba a határozatot; 4. az Európa Tanács korrupcióellenes államok csoportjában (GRECO) való uniós részvétel formáiról szóló jelentést.</PARA><PARA>Miközben üdvözli a Bizottság azon szándékát tükröző kezdeményezéseket, amelyek nem jogalkotási természetű fellépésekkel kívánják erősíteni a korrupcióval kapcsolatos uniós fellépéseket, tudna-e a Bizottság az alábbiakra válaszolni: </PARA><PARA>– Hogyan fogja biztosítani, hogy a már hatályos európai és nemzetközi jogszabályokat a tagállamok teljes mértékben, megfelelő módon és eredményesen alkalmazzák és adott esetben megerősítsék? </PARA><PARA>– Milyen új jogalkotási kezdeményezéseket fog tenni annak biztosításához, hogy a tagállamok hatékonyabb szankciók és fellépések révén eredményesen harcoljanak a korrupció ellen?</PARA><PARA>– Tekintettel a korrupció határokon átnyúló hatására és a belső piacra gyakorolt következményeire, szándékozik-e az EUMSZ 83. cikkének (1) bekezdése értelmében szabályozási minimumokat javasolni a korrupció, az érdekellentét és az ahhoz köthető szankciók meghatározására vonatkozóan?</PARA><PARA>– A korrupció elleni harc hatékony eszközeként javasolja-e az átláthatóság megerősítését, és hogyan?</PARA><PARA>– Be akarja-e vonni a Parlamentet ezen erőfeszítésekbe, és hogyan?</PARA></CONTENT></QUEST>