<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0133">O-0133/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> és <PERSON ID="28134">Eva-Britt Svensson</PERSON> a(z) <GRPOL GRPOLID="2950">GUE/NGL</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0133">Tárgy: Az illegális bevándorlók vagy menekültek háború sújtotta országokba történő kitoloncolására szolgáló közös légi járatok</OBJECT><CONTENT><PARA>Egyes tagállamok az utóbbi időben az afganisztáni állampolgárok csoportos, erőszakos, Afganisztánba történő visszaküldéséhez folyamodtak az ország számos régiójában dúló háborús állapot, valamint a rendszeresen, többek között Kabulban előforduló halálos merényletek ellenére.</PARA><PARA>Nem véli úgy a Tanács, hogy az ilyen kitoloncolás ellentétes mind az Európai Unió Alapjogi Chartájának 19. cikkével, mind az emberi jogok és alapvető szabadságok védelméről szóló európai egyezmény 3. cikkével, illetve negyedik jegyzőkönyvének 4. cikkével? Ha igen, milyen fellépés elfogadását tervezi a Bizottság azon tagállamokkal szemben, amelyek a biztonságra, a testi épségre, vagy a kiutasított személyek életére veszélyt jelentő országokba történő kitoloncoláshoz folyamodtak, vagy folyamodhatnak?</PARA><PARA>Nem véli úgy a Tanács, hogy minden hasonló helyzetben lévő személyt kiegészítő védelemben kell részesíteni a harmadik ország állampolgárainak, illetve a hontalan személyeknek menekültként vagy a más okból nemzetközi védelemre jogosultként való elismerésének feltételeiről, és az e státuszok tartalmára vonatkozó minimumszabályokról szóló, 2004. április 29-i 2004/83/EK<FNREF FNIDREF="FN1"/> tanácsi irányelv 15. cikke c) pontja értelmében?</PARA><PARA>A 2009. október 29–30. között megtartott Európai Tanács során sikerült-e az állam-és kormányfőknek „azon lehetőség megfontolása, hogy a FRONTEX finanszírozása mellett a kitoloncolásra szolgáló, rendszeres közös légi járatokat indítsanak”, és ennek kapcsán egyezségre jutniuk? Nem véli úgy a Tanács, hogy e gyakorlatok a genfi egyezmény 33. cikkének, valamint az emberi jogok és alapvető szabadságok védelméről szóló európai egyezmény 3. cikkének - amely egyezményeknek a tagállamok részes felei - megsértését jelentik? Az Emberi Jogok Európai Bíróságának jelentős ítélkezési gyakorlata létezik ezen a területen: emlékeztette-e erre a Tanács azon tagállamokat, amelyek a biztonságra, a testi épségre vagy a személyek életére veszélyt jelentő államokba történő visszaküldéshez folyamodtak? </PARA><PARA>A Tanács úgy véli-e, hogy ezek a légi járatok rendszeresen indulnak, és az EU menekültügyek és bevándorlás területén folytatott politikájától való erőteljes elfordulást jelentenek?</PARA><PARA>Az Afganisztánból, vagy más, hasonló helyzetben lévő országokból érkező menekültek és menedékkérők nagy része nem nyújt be kérelmet azon félelme miatt, hogy visszaküldik azon tagállamba, amelyen keresztül az EU-ba érkezett, és ahol a menekülti státusz megadásának aránya nagyon alacsony. Felmérte-e a Tanács ezzel összefüggésben valamennyi tagállamban a menedékkérőknek az „első belépés országába” történő visszaküldését, valamint a menekülti státusz odaítélését? Támogatni kívánja-e a Tanács a közeljövőben a 343/2003/EK<FNREF FNIDREF="FN2"/> - Dublin II néven ismert - rendelet felülvizsgálatát?</PARA><FN FNID="FN1">  HL L 304., 2004.9.30., 12. o.</FN><FN FNID="FN2">  HL L 50., 2003.2.25., 1. o.</FN></CONTENT></QUEST>