<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2006-0683">H-0683/06</QREF></TI-INTRO><TI-SESSION>A 2006-as év szeptemberi I. üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="23816">András Gyürk</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0683">Tárgy: A Nabucco gázvezeték mielőbbi megépülésének esélyei</OBJECT><CONTENT><PARA>Június folyamán Bécsben a Nabucco projektben érintett öt állam energiaügyi miniszterei a gázvezeték megvalósításáról szóló szándéknyilatkozatot írtak alá. Az eseményen Andris Piebalgs energiaügyi biztos is jelen volt és alapvető jelentőségűnek nevezte a projekt megvalósulását. A gázvezeték megépülése – évi 20-30 milliárd köbméteres kapacitásával – mind az energiaellátás biztonsága, mind a beszerzési forrás és a tranzitútvonal diverzifikációja szempontjából óriási előrelépést jelenthet az energetikai kihívásokkal küzdő Európa számára. Tekintettel arra, hogy az Unió földgázellátási forrásainak bővítése szempontjából ma nincs valódi versenytársa a Nabuccónak, kérdezem a Bizottságot, hogy milyen támogatási formával kívánja elősegíteni a Nabucco gázvezeték mielőbbi megépülését? Milyen előzetes menetrenddel rendelkezik a projekt megvalósítására? A többi, Európa gázellátását szolgáló projekthez képest milyennek tartja a Nabucco megépülésének esélyeit?</PARA></CONTENT></QUEST>