<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0043">O-0043/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2278">Paul Rübig</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0043">Tárgy: A barangolási szolgáltatás nyilvános mobiltelefon-hálózatokon való igénybevételéről szóló (EK) 717/2007 rendelet végrehajtása, különös tekintettel az új ügyfelekkel való bánásmódra</OBJECT><CONTENT><PARA>A barangolási szolgáltatás nyilvános mobiltelefon-hálózatokon való igénybevételéről szóló (EK) 717/2007 rendelet 2007. június 30-án hatályba lépett. E rendelet célja, hogy elősegítse a versenyt, és elfogadható szintre csökkentse a Közösségen belüli barangoló hívások díjait. A rendelet rekordidő – 11 hónap – alatt került elfogadásra, mivel az Európai Parlament, a Tanács és a Bizottság egyetértett abban, hogy a közös cél e rendelet előnyeinek – alacsonyabb árak és átláthatóság – az EU polgárai számára időben, a nyári szabadságolások előtt való biztosítása.</PARA><PARA>A rendelet kötelezi a mobilszolgáltatókat EU-szerte, hogy olyan barangolási tarifákat biztosítsanak ügyfeleik számára, amelyek nem lépik túl a meghatározott felső határértékeket. A szolgáltatóknak a már meglévő ügyfelek számára a szerződések vagy a számlázási feltételek módosításával kapcsolatos adminisztratív tevékenységek megkönnyítése érdekében maximum háromhónapos átmeneti időszak áll rendelkezésükre, hogy az összes meglévő ügyfél számára biztosítsák a szabályozott barangolási tarifákat, amennyiben kívánják.</PARA><PARA>Az új ügyfelek – vagyis azon ügyfelek, akik 2007. június 30. után írnak alá új előfizetést – számára az átmeneti időszakra gyakorlatilag nincs szükség, hiszen nem jár vele adminisztrációs költség, így nem is szerepel a rendeletben.</PARA><PARA>Mindezek ellenére a Bizottságnak és a nemzeti szabályozó ügynökségeknek – úgy tűnik – kétségeik vannak az új ügyfelekkel való bánásmód tekintetében. Az európai szabályozók csoportja a bejelentettel ellentétben eddig még nem adott ki útmutatást a szolgáltatóknak arról, hogy miként hajtsák végre a rendelet új ügyfelekre vonatkozó részét, az új ügyfeleket pedig EU-szerte megfosztják a szabályozott barangoló hívásokkal kapcsolatos jogaiktól.</PARA><PARA>A Bizottságnak milyen alapon vannak jogi kétségei az új ügyfelekre alkalmazandó bánásmóddal kapcsolatban? Kérte-e a Bizottság Jogi Szolgálatának véleményét a kérdésben?</PARA><PARA>2007. június 30. óta EU-szerte hány mobilszolgáltató kínálta fel az Eurotarifát új ügyfeleinek?</PARA><PARA>Hogyan kívánja a Bizottság eloszlatni a mobilszolgáltatók új ügyfelekkel való bánásmódjával kapcsolatos bizonytalanságokat? Az elégtelen információ tekintetében hogyan kíván a Bizottság felülemelkedni ezen a kudarcon és biztosítani azt, hogy az uniós ügyfelek tisztában legyenek új ügyfelekként biztosított jogaikkal? Hogyan szándékozik a Bizottság mostantól megbizonyosodni arról, hogy minden uniós ügyfél számára elérhető legyen az Eurotarifa, amikor új előfizetést köt?</PARA></CONTENT></QUEST>