<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000215">O-000215/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4262">Jo Leinen</PERSON><BRK/>a <COMMITTEE COMMID="2865">Környezetvédelmi, Közegészségügyi és Élelmiszer-biztonsági Bizottság</COMMITTEE> nevében</TI-AUTHOR></TI><OBJECT OBJID="OBJ000215">Tárgy: A közegészséget fenyegető antimikrobiális rezisztencia</OBJECT><CONTENT><PARA>2011 júniusában a Parlament Környezetvédelmi, Közegészségügyi és Élelmiszer-biztonsági Bizottságának küldöttsége látogatást tett a londoni Európai Gyógyszerügynökségnél. A látogatás során mind az Ügynökség, mind a küldöttség aggodalmát fejezte ki az antimikrobiális hatóanyagokkal és különösen az antibiotikumokkal szembeni erősödő rezisztencia miatt. Az Ügynökség és az Európai Betegségmegelőzési és Járványvédelmi Központ (ECDC) közös technikai jelentése már 2009-ben arra a következtetésre jutott, hogy évente legalább 25 000 beteg hal meg az EU-ban a sok gyógyszernek ellenálló baktériumok okozta fertőzések miatt és e baktériumok okozta fertőzések évente legalább 1,5 milliárd euró egészségügyi többletköltséget és termelékenységcsökkenést jelentenek<FNREF FNIDREF="FN1"/>. A 2001-es tanácsi ajánlásokról szóló bizottsági jelentés<FNREF FNIDREF="FN2"/> és a 2010. évi Eurobarométer-felmérés számos hiányosságot tárt fel az antimikrobiális hatóanyagok körültekintő alkalmazásának előmozdítása tekintetében. A problémát tovább súlyosbította, hogy az utóbbi néhány évben csak kevés új antimikrobiális hatóanyagot engedélyeztek, ami a jövőben egyre nehezebbé teszi a fertőzések kezelését. Az antimikrobiális hatóanyagokkal szembeni rezisztencia egyre nagyobb probléma mind az emberek, mind az állatok esetében. A rezisztencia állatokról emberekre is átterjedhet az élelmiszerláncon keresztül vagy közvetlen érintkezés révén. Az antimikrobiális hatóanyagokkal szembeni rezisztencia egyértelműen olyan jelenség, amelynek határokon átnyúló következményei vannak.</PARA><PARA>Kifejtené-e a Bizottság, hogy a jövőbeli uniós kezdeményezések révén – beleértve jogalkotási javaslatokat is – miként szándékozik kezelni az antimikrobiális hatóanyagokkal szembeni rezisztencia problémáját, különös tekintettel az alábbiakra:</PARA><PARA>1. az engedélyezett antimikrobiális hatóanyagok körültekintő alkalmazása emberek és állatok esetében egyaránt;</PARA><PARA>2. ösztönözni kell az új antimikrobiális hatóanyagokba történő beruházást;</PARA><PARA>3. az antimikrobiális hatóanyagokkal szembeni rezisztencia milyen mértékben növeli a tagállamok közegészségügyi kiadásait?</PARA><FN FNID="FN1">  The bacterial challenge: time to react, ECDC/EMEA Joint Technical Report, 2009. szeptember</FN><FN FNID="FN2">  A Bizottság belső munkadokumentuma, kísérő dokumentum az antimikrobiális hatóanyagoknak a humán orvostudományban való körültekintő alkalmazásáról szóló tanácsi ajánlásról (2002/77/EK) szóló, a tagállamok jelentései alapján a Tanácshoz intézett második bizottsági jelentéshez </FN></CONTENT></QUEST>