<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0617">H-0617/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2010 decemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0617">Tárgy: Tengerészek kötelező behívása</OBJECT><CONTENT><PARA>2010. november 29-én a PASZOK-kormány azt a szégyenletes döntést hozta, hogy kötelező érvénnyel katonai szolgálatra sorozza be azokat a sztrájkoló tengerészeket, akik jogaik védelméért és a 2010. évre érvényes kollektív szerződések aláírásáért harcolnak, és egyúttal mozgósította az állam elnyomó apparátusát. A rendőrség különleges egységei behatoltak a „Faistos Pallas” elnevezésű, személyszállító hajó fedélzetére, és fegyverrel arra kényszerítették a tengerészeket, hogy húzzák fel a horgonyt. A sztrájkoló tengerészek behívása, amelyet az elmúlt nyolc évben harmadszor hajt végre a PASZOK és az Új Demokrácia kormánya, bizonyíték az erősödő önkényuralomra a munkásmozgalom ellen, annak érdekében, hogy minél nagyobb profitot érjenek el a hajótulajdonosok. A kormány súlyosan megsérti a szabadsághoz való jogot, az alapvető politikai jogokat valamint a sztrájkhoz való jogot, amelyet a munkásosztály kemény harcokkal és véres áldozatokkal ért el. A munkásmozgalom képviselői ezért követelik a tengerészek kötelező behívásának azonnali megszüntetését és ennek a reakciós, elnyomó intézkedésnek az eltörlését.</PARA><PARA>Elítéli-e a Tanács a kormány elfogadhatatlan kísérleteit a munkások szabadságainak és alapvető szociális jogainak megkérdőjelezésére?</PARA></CONTENT></QUEST>