<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0082">O-0082/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2329">Joost Lagendijk</PERSON> és <PERSON ID="28236">Gisela Kallenbach</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében, <PERSON ID="2295">Hannes Swoboda</PERSON> és <PERSON ID="1952">Jan Wiersma</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="1191">Doris Pack</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="4541">Elizabeth Lynne</PERSON>, <PERSON ID="4529">Sarah Ludford</PERSON> és <PERSON ID="23691">Jelko Kacin</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0082">Tárgy: Az Európai Unió felkészültsége Koszovóban betöltendő szerepére</OBJECT><CONTENT><PARA>2005 júniusában az Európai Tanács kinyilvánította, hogy a „kulcsfontosságú nemzetközi szereplőkkel történő közvetlen konzultációt követően az Európai Unió  készen áll arra, hogy státuszmegállapítást követően növelje Koszovóban betöltött szerepét.”  Ezen nyilatkozatot több alkalommal megerősítették. 2005. novemberében Martti Ahtisaarit az Egyesült Nemzetek főtitkára különleges megbízottjának nevezték ki Koszovó jövőbeni státuszára vonatkozóan.  2006. május 2-án Ahtisaari úr az Európai Parlament Külügyi Bizottsága előtt kinyilvánította, hogy 2006. végére várható a végleges megállapodás. Függetlenül a határozat pontos dátumától, az Egyesült Nemzetek Koszovói Missziója (UNMIK) megkezdte kivonulását Koszovóból. Ez azt jelenti, hogy az Európai Uniónak 2007-re készen kell állnia, hogy betöltse szerepét Koszovóban. Addigra az Európai Unió  nem csak a biztonság és az igazságügy területén fog jelentős szerepet játszani Koszovóban, hanem a nemzetközi közösség tágabb körű munkájának koordinátoraként is. Az Európai Tanács együttes fellépésével 2006. április 10-én létrehozott Európai Unió Tervezési Csoport (EUPT Koszovó) főként a jogállamiság területével kapcsolatos kérdésekkel foglalkozik. A beavatkozás fő területein, mint például a nemzetközi közösség munkájának koordinálása, a polgári közigazgatás kapacitásának bővítése, az emberi jogok és a kisebbségvédelem érvényre juttatása, a felkészültség alacsony szinten áll. Például 2006 júniusában az Európai Bizottság koszovói összekötő irodája még mindig nem rendelkezett megfelelő személyzeti állománnyal az előttük álló feladatok tekintetében.</PARA><PARA>A Tanács teljes mértékben tudatában van-e az Európai Unió jelenlegi és jövőbeli felelősségének Koszovóban, és úgy gondolja-e, hogy az Európai Unió megfelelően felkészült a Koszovóban betöltendő szerepére, amelyhez való elkötelezettségét a múltban többször is ismételte?</PARA><PARA>Lát-e a Tanács lehetőséget ezen feladatokra irányuló erőfeszítések meggyorsítására és arra, hogy átlátható és konstruktív módon együttműködjön az Európai Bizottsággal?</PARA><PARA>Végezetül a Tanács tisztában van-e annak fontosságával, hogy az Európai Uniónak oly módon kell jövőbeni koszovói jelenlétét szerveznie, hogy az egyértelműen szakítson a UNMIK jelenlegi szereplésével, amelyről alkotott kép számos csorbát szenvedett a helyi lakosok körében az elmúlt évek során ?</PARA></CONTENT></QUEST>