<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0100">O-0100/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="840">Charles Goerens</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0100">Tárgy: A fejlődő országok egyes vakcinákhoz való korlátozott hozzáférése</OBJECT><CONTENT><PARA>Az emberiség háromnegyede nem jut hozzá az A (H1N1) vírus elleni vakcinához. Az orvostudomány legújabb eredményeihez való hozzáférés problémája újból felvetődik az A (H1N1) influenzavírus világméretű elterjedésének veszélye kapcsán. Általában ezek a vírusok a hátrányos régiókban jelennek meg, ahol a világjárvány természetesen főként a helyi lakosságot sújtja. A déli országok minden évben influenzamintákat küldenek az északi országok számára, hogy ott kifejlesszék a szezonális influenza elleni legfrissebb vakcinát. Több mint két éve Indonézia bejelentette a WHO-nak, hogy a továbbiakban csak kompenzáció ellenében küldi el a területén izolált A/H5N1 influenzavírus-mintákat. Indonézia ezzel akarta felhívni a nemzetközi közösség figyelmét arra, hogy a fejlődő országokat is be kell vonni a vírusminták cseréjébe lehetővé kell tenni számukra, hogy hozzáférhessenek a világméretű járványt okozó influenza elleni jó minőségű vakcinákhoz, mégpedig ésszerű áron. A minták kompenzáció nélküli megosztása megdöbbentő ugyan, ugyanakkor a világjárványok elleni vakcinákhoz ésszerű áron való hozzáférésnek magától értetődőnek kellene lennie.</PARA><PARA>Ebben az összefüggésben: <BRK/></PARA><PARA>Meg tudná-e indokolni a Bizottság,   hogy mi az akadálya a fejlődő országok vakcinákhoz való általános hozzáférésének? <BRK/></PARA><PARA>A Bizottság is úgy véli-e,   hogy erkölcsileg nem állja meg a helyét az, hogy felkérik a fejlődő   országokat egy vakcina fejlesztéséhez szükséges vírustörzsek biztosítására,   de ugyanakkor egyértelmű elutasítással válaszolnak, ha ezek az országok   jogosan követelik lakóik egészségügyi védelmét? <BRK/></PARA><PARA>Milyen kezdeményezéseket   tervez a Bizottság annak érdekében, hogy a fejlődő országok hozzáférjenek   az A (H1N1) influenzavírus elleni vakcinához? <BRK/></PARA><PARA>A világjárvány konkrét   problémáján kívül a Bizottság kész-e arra, hogy lépéseket tegyen a fejlődő   országok vakcinákhoz való tartós hozzáférése érdekében? Amennyiben a   Bizottságnak ez a szándéka, meg tudná-e jelölni azokat az intézkedéseket,   amelyek a fejlődő országok egészségügyi infrastruktúrájának javítására   szolgálnak, ami alapfeltétele a vakcinákhoz való igazságosabb hozzáférésnek?   Végül pedig a Bizottság tudna-e felvilágosítást adni arról, hogyan kívánja   bevonni a kérdésbe a jelentősebb intézményi vagy civil társadalombeli   humanitárius szereplőket (nem kormányzati szervezetek) annak érdekében,   hogy garantálni lehessen a szükségletek lehető legszélesebb körű biztosítását?</PARA></CONTENT></QUEST>