<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0072">O-0072/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4267">Udo Bullmann</PERSON> a(z) <GRPOL GRPOLID="2949">S&amp;D</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0072">Tárgy: Hitelminősítő intézetek</OBJECT><CONTENT><PARA>Egyre több kritikát lehet hallani a hitelminősítő intézetek jelenlegi válságban betöltött negatív szerepéről, azonban alig történik valami az üzleti kockázatok, mitöbb, a tagállamok gazdaságának értékelésében betöltött túlzott szerepük lefaragására. Széles az egyetértés a tekintetben, hogy a hitelminősítő intézetek nemcsak a jelzáloghitel-válság előrejelzésére nem voltak képesek, hanem a hitelkockázat objektív mérésére sem egy sor pénzügyi botrányban. A közelmúltban felszínre kerülő államadósságok elmélyítésében játszott szerepük miatt is komoly vádak érik őket.</PARA><PARA>A nemrégiben elfogadott rendelet rendelkezik ugyan a felügyelet, az átláthatóság és az összeférhetetlenség kérdéséről, azonban nem tér ki az uniós jogi aktusokban szereplő számos, a hitelminősítés felhasználására vonatkozó előírásra.</PARA><PARA>Mivel a demokratikus elszámoltathatóság tekintetében politikailag elfogadhatatlan, továbbá gazdaságilag kockázatos a tagállamok és a magánszféra számára, hogy olyan hitelminősítésekre támaszkodjanak, amelyekért az értékelt intézmények fizetnek, valamint olyanokra, amelyek fokozhatják a pénzpiac felbolydulását, milyen azonnali fellépésre készül a Bizottság annak érdekében, hogy az átláthatóság nagyobb és az ágazati verseny érdemibb legyen, valamint hogy elmozdulás történjen a hitelminősítések rendeletileg előírt felhasználásának csökkentése irányába? Szándékában áll-e a Bizottságnak ágazati vizsgálatot indítani többek között a hitelminősítő intézetek javadalmazását illetően?</PARA><PARA>Szándékában áll-e a Bizottságnak egy európai közszektorbeli hitelminősítő intézetet létrehozni, nemcsak azért, hogy a jelenlegiekkel versenyhelyzetet teremtsen, hanem azért is, hogy az üzleti modelljeikből hiányzó elemeket pótolja? Felmerült-e a Bizottságban annak a lehetősége, hogy felhatalmazza a meglévő nemzeti hitelminősítő szerveket arra, hogy minősítést adjanak ki a tagállamok gazdasági helyzetéről?</PARA></CONTENT></QUEST>