<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0062">O-0062/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23894">Anna Záborská</PERSON> a(z) <COMMITTEE COMMID="826">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0062">Tárgy: A kényszerprostitúció és a szexuális kizsákmányolás céljából folytatott nőkereskedelem</OBJECT><CONTENT><PARA>Az Európai Parlament Nőjogi és Esélyegyenlőségi Bizottsága 2006. március 8-án, a nemzetközi nőnap alkalmából szervezett rendezvényei keretében elindította a 2006-os FIFA világbajnokság alatti kényszerprostitúció és emberkereskedelem elleni küzdelem és annak megelőzése szükségességét hirdető kampányát.</PARA><PARA>A „Piros lapot a kényszerprostitúciónak” elnevezésű kampány nagy sikert aratott, mivel kedvezően járult hozzá az emberkereskedelem és a kényszerprostitúció visszaszorításához a világbajnokság alatt. Következésképpen a 2008 júniusában megrendezésre kerülő UEFA Euro 2008 futball Európa-bajnokság alatt újból meg kell célozni a nyilvánosságot, és emlékeztetni kell a társadalmat, hogy a nők és leányok ellen elkövetett mindennemű erőszak elfogadhatatlan. 2005-ben a Bizottság és a Tanács elfogadta az emberkereskedelem elleni küzdelemre és annak megelőzésére vonatkozó legjobb gyakorlatokról, normákról és eljárásokról szóló európai uniós tervet (2005/C 311/01), amely az egyes fellépések rendszeresen felülvizsgálandó és frissítendő, részletes táblázatát tartalmazza. Kérjük a tagállamokat, hogy haladéktalanul valósítsák meg a cselekvési terveket, mivel már most is késedelem tapasztalható. Mivel a cselekvési terv az emberkereskedelem minden formájára kiterjed, a kapcsolódó területeken összehangolt szakpolitikákat tesz szükségessé, többek között nemhez kötött megelőzési stratégiákat, amelyek a nő- és leánykereskedelem elleni küzdelem központi elemét alkotják, valamint a tudatosság fokozását célzó intézkedéseket és ezen intézkedések hatékonyságának értékelését stb.</PARA><PARA>Az alábbi kérdésekben várjuk a Bizottság válaszát:</PARA><PARA>– Végrehajtották-e a szexuális kizsákmányolás céljából folytatott nőkereskedelemre irányuló cselekvési tervet? Mennyire volt ez hatékony, és mi volt az eredménye? Milyen konkrét intézkedésekről számoltak be a tagállamok a szexuális kizsákmányolás céljából folytatott emberkereskedelem elleni küzdelem kapcsán? </PARA><PARA>– Milyen mértékben sikerült a tagállamoknak megfelelően átültetniük és végrehajtaniuk a 2004/81/EK irányelvet<FNREF FNIDREF="FN1"/>? Milyen fellépéseket tervez a Bizottság nem megfelelő végrehajtás esetén?</PARA><PARA>– Mikor lesz elérhető az Európai Parlament Nőjogi és Esélyegyenlőségi Bizottsága által 2006 januárjában kért, a prostitúcióval kapcsolatos jogalkotás és a szexuális kizsákmányolás céljából folytatott nő- és leánykereskedelem hatóköre közötti kapcsolatról szóló tanulmány?</PARA><PARA>– A Bizottság nyújtson tájékoztatást arról, hogy kívánja-e, és ha igen, hogyan, ösztönözni a tagállamokat arra, hogy használják alapként és fejlesszék tovább az emberkereskedelem és a kényszerprostitúció elleni küzdelem terén folytatott, határon átnyúló rendőrségi együttműködést.</PARA><PARA>– Miként támogatná a Bizottság a Nőjogi és Esélyegyenlőségi Bizottság „Piros lapot a kényszerprostitúciónak” elnevezésű kampányát?</PARA><FN FNID="FN1">  HL L 261, 2004.8.6., 3. o.</FN></CONTENT></QUEST>