<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0090">O-0090/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96883">Eva Joly</PERSON> a(z) <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0090">Tárgy: Éghajlatváltozás és a fejlődő országok az ENSZ éghajlatváltozással kapcsolatos koppenhágai konferenciája kapcsán</OBJECT><CONTENT><PARA>A fejlődés szempontjából az éghajlatváltozással kapcsolatos, 2012 utánra szóló megállapodást össze kell egyeztetni a nemzetközi (pl. a millenniumi fejlesztési célok) és nemzeti szinten jelenleg létező fejlesztési folyamatokkal. Milyen egyedi intézkedéseket tervez a Tanács a szegénység leküzdését szolgáló programok és a fejlődő országok éghajlat-változási politikái és stratégiái közötti világos kapcsolat biztosítása érdekében?</PARA><PARA>Az éghajlatváltozás elleni küzdelemre szánható szűkös források túlnyomó része a hivatalos fejlesztési segítségnyújtás (ODA) költségvetéséből származik, ami a fejlesztési segítségnyújtásra szánt pénzek elvonásához vezetett, veszélybe sodorva ezáltal a millenniumi fejlesztési célok elérését. Milyen új mechanizmusokat fogadna el a Tanács, hogy további forrásokat szerezzen a fejlődő országokban az éghajlatváltozás elleni küzdelem céljára, és hogy garantálni tudja, hogy az Európai Fejlesztési Alapot kizárólag fejlesztési segélyek céljára vegyék igénybe? Az EU kibocsátáskereskedelmi rendszere által lehetővé tett árverezésből várható bevételek hány százalékát hajlandó a Tanács a fejlődő országok éghajlatváltozáshoz való alkalmazkodása céljára elkülöníteni? Melyek a legjobb mechanizmusok e források olyan módú csoportosítására, hogy e források elősegítsék, hogy a kedvezményezett országok ténylegesen felvállalják az alkalmazkodást célzó intézkedéseket? </PARA><PARA>Európai szinten az alkalmazkodásra szánt forrásokat meglehetősen szétaprózott módon helyezik ki, ami a finanszírozás végrehajtásával megbízott szervek számára komoly kihívást jelent. Hogyan kívánja a Tanács előmozdítani az európai szinten létező számos finanszírozási eszköz összehangolását? Milyen intézkedéseket terveznek annak biztosítására, hogy a fejlődő országok alkalmazkodási finanszírozásának elosztó szerve az Éghajlatváltozás elleni globális szövetség (GCCA) legyen, megelőzve ezzel a további uniós kétoldalú kezdeményezéseket? Végezetül kész lenne-e a Tanács a koppenhágai multilaterális konferencia keretében támogatni egy, a „Tobin-adó” elvére épülő, a pénzügyi tranzakciókra kivetendő nemzetközi adó kialakítását ezen alkalmazkodás finanszírozásának bővítése érdekében?</PARA></CONTENT></QUEST>