<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0043">O-0043/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="4398">Gianni Vattimo</PERSON> és Baroness <PERSON ID="4529">Sarah Ludford</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0043">Tárgy: Új fejlemények a CIA rendkívüli kiadatási programja és az EU területén felállított titkos börtönök tekintetében</OBJECT><CONTENT><PARA>2009-ben a sajtó napvilágra hozta, hogy Litvániában 2004 és 2005 között titkos börtön működött (<FNREF FNIDREF="FN1"/>), ahol nemzetközi terrorizmussal gyanúsított személyek kihallgatása során állítólagosan kínzást alkalmaztak, és ennek alapján a Parlament megindította harmadik vizsgálatát; Litvánia állítólagosan hozzájárult a börtön létrehozásához, miután Bush akkori amerikai elnök ígéretet tett arra, hogy támogatni fogja Litvánia felvételét a NATO-ba. Lengyelországban, miután egy parlamenti vizsgálat cáfolta titkos börtönök meglétét lengyel területen, az ügyészség bűnügyi vizsgálatot indított egy volt katonai légitámaszpont közelében álíltólagosan működő börtön tekintetében (<FNREF FNIDREF="FN2"/>); a lengyel légiforgalmi ügynökség 2010 februárjában friss adatot tett közzé, amely megerősítette, hogy több, kiadatásban részt vevő repülő szállt le Lengyelország területén. 2009. november 4-én egy olasz bíróság távollétében 23 amerikai állampolgárt, valamint 2 olasz hírszerző tisztet bűnösnek nyilvánított, mert közük volt ahhoz, hogy Abu Omart 2003 decemberében elrabolták és titokban Egyiptomba szállították, ahol állítása szerint kínozták és durván bántak vele. Több, egymást követő kormány „államtitokra” hivatkozva meggátolta, hogy fontos bizonyítékok napvilágra kerüljenek (<FNREF FNIDREF="FN3"/>); az elítélt CIA-ügynökök egyike a sajtóban elismerte, hogy „törvénysértést követtek el”, és hogy a határozatokat Washingtonban hozták, miközben az amerikai hatóságok kijelentették, hogy „csalódást okozott” számukra az olasz bíróság ítélete (<FNREF FNIDREF="FN4"/>). Az Egyesült Királyságban a kormány ismételten megtagadta azon tények nyilvánosságra hozatalát, amelyek bizonyítják, hogy a brit hírszerző szolgálatoknak közük volt a kihallgatásokhoz és tudomásuk volt arról, hogy CIA-ügynökök Binyam Mohamed brit állampolgárt kínozták és durván bántak vele; a legfelsőbb bíróság 2009. november 19-én ismét – immár hatodszor – elutasította a kormánynak az információk megtagadására irányuló folyamodványát (<FNREF FNIDREF="FN5"/>). Végezetül, az ENSZ különmegbízottjai által közösen készített, „a világ országainak a terrorizmus elleni küzdelemmel összefüggő titkos fogva tartással kapcsolatos gyakorlatairól” szóló tanulmány a törvénytelen gyakorlatokat folytató országok között számos uniós tagállamot is felsorol.</PARA><PARA>Milyen lépéseket kíván tenni a Bizottság – mint a Szerződések őre – annak biztosítása érdekében, hogy az alapvető emberi jogok EU területen elkövetett megsértésével kapcsolatban az igazság és a jogszerűség érvényesüljön, és hogy ilyen visszaélések a jövőben ne fordulhassanak elő? Részletekbe menően számot tud-e adni a Bizottság arról, hogy mit tett eddig a fent említett súlyos állításokra vonatkozó válaszadás tekintetében, és hajlandó-e az Európai Parlament számára betekintést nyújtani a tagállamokkal folytatott levélváltásaiba? Van-e a Bizottságnak tudomása a 2001. október 4-i NATO-megállapodásról, és mit tesz majd annak biztosítása érdekében, hogy az EU a terrorizmus ellen vívott küzdelemben és harmadik államokkal, nevezetesen az USA-val folytatott együttműködés során ne áldozza fel a demokratikus és alapvető jogokat? Megvitatja-e a jövőben a Bizottság ezeket a témákat a tagállamokkal – haladéktalan, átlátható és részrehajlás nélküli vizsgálatot igényelve az állítólagos kínzások tekintetében –, valamint az Egyesült Államokkal? </PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w</FN><FN FNID="FN3">  http://www.statewatch.org/rendition/rendition.html</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request</FN></CONTENT></QUEST>