<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0090">O-0090/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28389">Zbigniew Kuźmiuk</PERSON>, <PERSON ID="28391">Zdzisław Podkański</PERSON> és <PERSON ID="23784">Janusz Wojciechowski</PERSON> a(z) <GRPOL GRPOLID="1108">UEN</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0090">Tárgy: Rabszolga-munkatáborok az EU területén</OBJECT><CONTENT><PARA>Az utóbbi napokban az a lengyel, olasz és egyéb közvéleményt sokkoló hír vált ismertté, hogy az olaszországi Foggia közelében felfedeztek egy rabszolga-munkatábort, ahol száznál több lengyel munkást tartanak őrizet alatt szörnyű körülmények között, és kényszerítik őket munkára. A tábor több lakója öngyilkosságot követett el, és felmerült a gyanú, hogy néhányukat meggyilkolták.</PARA><PARA>A lengyel médiában (az RMF rádiócsatornán) közzétett riportok szerint okkal feltételezhető, hogy más uniós tagállamokban is léteznek hasonló munkatáborok, és hogy ezekben különböző nemzetiségű polgárokat tarthatnak fogva és kényszeríthetnek munkára.</PARA><PARA>A Parlament számos alkalommal szót emelt az EU-n kívüli országokban az elnyomottak védelmében, és elítélte az emberi jogok megsértését. Több száz ilyen jellegű állásfoglalást fogadtunk el. Ma pedig az emberi jogok Európai Unión belüli megsértésének súlyos esetével kell szembenéznünk. Ezt az esetet figyelmeztetésnek kell tekintenünk. Nem hagyhatjuk, hogy a rabszolgaság szégyenletes gyakorlata tovább folytatódjon Európa szívében.</PARA><PARA>A fentiekre való tekintettel, a Bizottságnak szándékában áll-e lépéseket tenni az EU tagállamaiban folyó rabszolgamunka felszámolása érdekében, és ha igen, milyen lépéseket tervez? Szándékában áll-e saját hatalmával élni ez ügyben és fel kívánja-e szólítani a tagállamokat, hogy hozzanak megfelelő megfigyelési és büntető intézkedéseket annak érdekében, hogy Európában felszámolják a rabszolgamunka szégyenletes gyakorlatát?</PARA></CONTENT></QUEST>