<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0102">O-0102/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="39534">Cornelis Visser</PERSON>, <PERSON ID="28257">Ivo Belet</PERSON> és <PERSON ID="4279">Ruth Hieronymi</PERSON> a(z) <COMMITTEE COMMID="822">Kulturális és Oktatási Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0102">Tárgy: Műsorszolgáltatási közlemény felülvizsgálata - a közszolgálati műsorsugárzás állami támogatása</OBJECT><CONTENT><PARA>Neelie KROES, versenyügyi biztos szerint a 2001. évi műsorszolgáltatási közlemény értékes iránymutatásként szolgál a médiatársaságok, a közszolgálati műsorszolgáltatók és a tagállamok számára. Az átláthatóság és a jogbiztonság növelése érdekében azonban úgy véli, hogy ezt a közleményt még különböző módokon javítani lehetne.</PARA><PARA>A strasbourgi műsorszolgáltatási szemináriumon (Strasbourg, 2008. július 17.) tartott beszédében Neelie KROES felvázolta a műsorszolgáltatási közlemény felülvizsgálatának irányvonalait:</PARA><PARA>– az állami támogatás piaci hatásának hatékonyabb vizsgálata az új médiában</PARA><PARA>– hatékonyabb ellenőrzési mechanizmus bevezetése az új médiakörnyezetben</PARA><PARA>– a műsorszolgáltatók közszolgálati missziójának jobb meghatározása, amikor új médiapiacokra jutnak.</PARA><PARA>Mivel a közszolgálati műsorsugárzás meghatározó szerepet játszik a kulturális és nyelvi sokszínűség szempontjából, megkönnyíti a médiapluralizmust, a közönségnek minőségi programokat biztosít és általában véve kielégíti a társadalom kulturális, társadalmi és demokratikus igényeit, hangsúlyozzuk annak fontosságát, hogy az Európai Parlamentet bevonják a műsorszolgáltatási közlemény felülvizsgálatának jelenlegi folyamatába. </PARA><PARA>1. Milyen konkrét elképzelései vannak az Európai Bizottságnak arra, hogy bevonja az Európai Parlamentet a műsorszolgáltatási közlemény felülvizsgálatába?</PARA><PARA>2. Az EU-Szerződés értelmében egy előzetes értékelésre irányuló követelmény összeegyeztethető-e a Bizottság hatáskörével, különösen pedig az amszterdami jegyzőkönyvvel és a közösségi jogszabályokkal? </PARA><PARA>3. Egy előzetes értékelés jár-e szükségtelen adminisztratív és pénzügyi teherrel a tagállamok és a közszolgálati műsorszolgáltatók számára?</PARA><PARA>4. Közérdek-e a meglévő piaci kínálatok és a kereskedelmi média érdekeinek figyelembe vétele a közszolgálati műsorszolgáltatók hatásköri és tevékenységi célkitűzéseinek meghatározása során?</PARA><PARA>5. Mik a következő lépések a műsorszolgáltatási közlemény felülvizsgálatában? Mikorra várhatja az Európai Parlament a közlemény első tervezetét?</PARA></CONTENT></QUEST>