<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0449">H-0449/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0449">Tárgy: A rákos halálozások számának növekedése Inofita település térségében</OBJECT><CONTENT><PARA>Az Athéni Egyetem által készített epidemiológiai tanulmány szerint a rákos halálozások száma Inofita település lakosai körében az 1999 és 2009 közötti időszakban 14%-kal emelkedett a Viotia prefektúra más részein élők körében mérthez képest, ami megerősíti a korábbi tanulmányok megállapításait és a régióban élők panaszait A fenti időszakban bekövetkezett összes halálozás 25%-áért felelős rákos megbetegedések magas számának oka az, hogy Inofita település ivóvizében már régóta kimutatható a hatvegyértékű króm jelenléte, amelynek következtében gyakoribbá vált a máj, a vese és a húgyhólyag halálos kimenetelű rákos megbetegedése a nőknél, illetve a halálos kimenetelű tüdőrák. A görög kormányok a lakosság és a munkavállalók folyamatos figyelemfelkeltő megmozdulásai ellenére semmilyen lényegi intézkedést nem tettek arra vonatkozóan, hogy kötelezzék a helyi ipari létesítményeket a szennyezés, különösen az Asopos folyó vize és medre szennyezésének beszüntetésére, a bekövetkezett környezeti károk helyreállítása és a régió vizeinek rehabilitációja érdekében.</PARA><PARA>Szándékában áll-e a Bizottságnak szigorúbb határértékeket megállapítani a hatvegyértékű króm ivóvízben engedélyezett mennyiségére vonatkozóan? Kitart-e a Bizottság amellett, hogy a hatvegyértékű króm és a háromvegyértékű króm azonos mértékben veszélyes, noha tudományosan bizonyított tény, hogy a hatvegyértékű krómvegyületek a legveszélyesebbek közé tartoznak, mivel mutagén, karcinogén és teratogén hatásuknál fogva háromszorosan is ártalmasak az egészségre?</PARA></CONTENT></QUEST>