<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000059">O-000059/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96930">Vital Moreira</PERSON><BRK/>a <COMMITTEE COMMID="2859">Nemzetközi Kereskedelmi Bizottság</COMMITTEE> nevében</TI-AUTHOR></TI><OBJECT OBJID="OBJ000059">Tárgy: Az EU és India közötti szabadkereskedelmi megállapodással kapcsolatos tárgyalások jelenlegi helyzete</OBJECT><CONTENT><PARA>Az Indiával való szabadkereskedelmi megállapodás mind a mai napig a legfontosabb megtárgyalandó szabadkereskedelmi megállapodás. Egy ilyen jelentős megállapodás tükrében:</PARA><PARA>1.  Milyen előrelépések történtek a közbeszerzés, a szolgáltatások (beleértve a IV. részt), a földrajzi árujelzők és a fenntartható fejlődés területein, amelyek igazolják, hogy hamarosan ténylegesen sor kerülhet a szabadkereskedelmi megállapodás megkötésére? Tudja-e garantálni a Bizottság, hogy egy jogilag kötelező érvényű, és az Európai Parlament igényeivel (pl. ILO-szabványokkal, ENSZ-nyilatkozatokkal) megegyező fenntartható fejlődésről szóló fejezetről való tárgyalásoknak e meghatározott időn belül kellő fontosságot tulajdonítanak?</PARA><PARA>2.  Meg tudja-e a Bizottság magyarázni, hogy miért gondolja úgy, hogy az adatkizárólagosság fontos részét képezi a szellemi tulajdonhoz fűződő jogról szóló tárgyalásoknak, az Európai Parlament <ANCHOR ID="1" FAMILY="TA" TYPE="P6-TA" YEAR="2007" NUMBER="0353">P6_TA(2007)0353</ANCHOR>. számú, 2007. július 12-i állásfoglalása ellenére? Milyen következményekkel lehet ez India fejlődésére a tudásalapú gazdaság tekintetében? Tekintettel van-e a Bizottság arra, hogy az EU–India szabadkereskedelmi megállapodás fenyegetheti az uniós, valamint az indiai generikus gyógyszeripart? Milyen mechanizmusokat biztosít a Bizottság annak érdekében, hogy az egyezmény ne ássa alá a gyógyszerekhez való hozzáférést, különös tekintettel azokra az Indiában, valamint az Unióban gyártott gyógyszerekre, amelyek nem rendelkeznek szabadalommal? Milyen hatással van a szabadkereskedelmi megállapodás az Unió kutatáson alapuló gyógyszeriparára?</PARA><PARA>3.  Tisztázná-e a Bizottság, hogy mik a szándékai a beruházási tárgyalások tartalmi és időbeli keretei vonatkozásában, valamint azok szellemi tulajdonhoz fűződő jogokkal kapcsolatos komponensét tekintve? Meg tudja-e magyarázni a Bizottság, hogy miért nem várta meg, hogy a Parlament elfogadja a jövőbeli beruházási politikáról szóló jelentését, mielőtt megbízástervezetet nyújtott be a Tanácsnak a beruházási tárgyalások vonatkozásában?</PARA><PARA>4.  Meg tudja a Bizottság mondani, hogy szó lesz-e a tárgyalások folyamán bármilyen formában a kultúráról, akár a szolgáltatási fejezet, akár egy kiegészítő kulturális együttműködési jegyzőkönyv révén?</PARA><PARA>5.  Melyek a szabadkereskedelmi megállapodás főbb európai iparágakra, így az autóiparra, a bor-és szeszesital ágazatra, valamint a textil/ruházati iparra gyakorolt hatásai? Tervezi-e az Európai Bizottság, hogy Indiával kulcsfontosságú áruk és termékek területén kivételt tesz? Ami az autóipart illeti, tervezi-e a Bizottság a vámtarifa-csökkentés esetében a vámmentességet-vámmentességért elvtől való eltérést, vagy egy negatív lista jóváhagyását?</PARA><PARA>6.  Számszerűsíteni tudja-e a Bizottság az Uniót érő előrelátható nyereséget és veszteséget, beleértve a foglalkoztatásra gyakorolt hatásokat?</PARA><PARA>7.  Biztosítani tudja-e azt a Bizottság, hogy a szabadkereskedelmi megállapodás megkötése előtt figyelembe veszi a Parlament kéréseit?</PARA></CONTENT></QUEST>