<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000084">O-000084/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>a <COMMITTEE COMMID="2878">Petíciós Bizottság</COMMITTEE> nevében</TI-AUTHOR></TI><OBJECT OBJID="OBJ000084">Tárgy: A KHV-irányelv ausztriai alkalmazása (0672/2007. számú petíció)</OBJECT><CONTENT><PARA>2007-ben egy osztrák természetvédelmi szervezet (Alpenschutzverband) petíciót nyújtott be az Európai Parlamenthez négy sífelvonó Damülsben (Vorarlberg, Ausztria) tervezett – előzetes környezetvédelmi hatásvizsgálat nélküli – létesítésének tárgyában. A petíció benyújtóinak elmondása alapján a 85/337/EGK irányelv szerinti KHV elvégzésének elkerülése érdekében hiányos adatokat szolgáltattak az érintett területekről. A petíció benyújtói kifejtették, hogy a projekt katasztrofális hatást gyakorolna a vadon élő madarak és emlősök élőhelyeire, valamint a területen fellelhető fontos biotópokra.</PARA><PARA>A petíció benyújtói továbbá azt állították, hogy a projektet szándékosan kisebb projektekre osztották fel, a projektelemek megvalósítását késleltették, a projektek egyes részeinek méretét pedig csökkentették annak érdekében, hogy a fejlesztés mérete az aktuálisan alkalmazandó küszöbérték (20 hektár) alatt maradjon. Azt állították, hogy a számításoknak ki kellett volna terjedniük a projekt által érintett teljes területre, és nem csak azon részekre, ahol tényleges munkát folytatnak majd, valamint azokra a területekre, amelyeket érintenek a tájjelleg változásai.</PARA><PARA>A Petíciós Bizottság egy tényfeltáró látogatás keretében megtekintette a Damüls-Mellau síterületet, és jóváhagyta a látogatásról szóló jelentést.</PARA><PARA>A Bizottság véleménye szerint a jelenlegi KHV-irányelv kellően szigorú és megfelelő követelményeket támaszt-e annak megelőzéséhez, hogy a projekteket időben vagy jogi struktúrájuk tekintetében (a 0181/2009. számú petícióban említettek szerint) vagy helyszíneik szerint feldarabolják vagy részekre bontsák?</PARA><PARA>Ha igen, a Bizottság véleménye szerint az irányelv Ausztria általi végrehajtása teljes mértékben megfelel-e az e téren megállapított követelményeknek?</PARA><PARA>Elfogadhatónak tartja-e a Bizottság, hogy a KVH céljára végzett területszámítás során csak a tulajdonképpeni munkaterületet kelljen figyelembe venni?</PARA><PARA>Elfogadhatónak tartja-e a Bizottság, hogy a KVH céljára végzett területszámításból kihagyhatóak legyenek maguk a sípályák és más olyan területek, amelyek ugyan nem válnak munkaterületté, de a projekt szerves részét képezik?</PARA><PARA>A Bizottság véleménye szerint a Damüls-Mellau projekt esetében teljes mértékben megfeleltek-e annak a követelménynek, miszerint figyelembe kell venni a projekt halmozott és mindenre kiterjedő hatásait?</PARA><PARA>Tájékoztatást adna a Bizottság a KHV-irányelv felülvizsgálatának jelenlegi állásáról, valamint arról, hogy a fent említett szempontokat figyelembe veszik-e majd a felülvizsgálat során?</PARA></CONTENT></QUEST>