<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0038">O-0038/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0038">Tárgy: EURES tevékenységi jelentés, 2004-2005: Útban az egységes európai munkaerőpiac felé</OBJECT><CONTENT><PARA>Az új Integrált gazdasági és foglalkoztatási iránymutatások 2005 – 2008 szerint a mobilitás a felülvizsgált lisszaboni stratégia sikeres megvalósításának fő eszköze. Sőt, a tagországok foglalkoztatáspolitikájára vonatkozó 2005. júliusi iránymutatások ennél is nagyobb hangsúlyt fektetnek a mobilitásra. A 20. iránymutatás kimondja, hogy a mobilitás központi szerepet játszik abban, hogy többen találjanak minél megfelelőbb munkahelyet, és felszólít arra, hogy „a szerződések keretében Európa-szerte számolják fel a munkavállalók mobilitásának akadályait”. </PARA><PARA>Az EURES-hálózat bevezetését és működését támogatandó, az Európai Parlament 2 millió euróval emelte az Európai Foglalkoztatási Szolgálat 2007. évi költségvetési előirányzatát. A munkavállalók mobilitásának 2006-os európai éve sikeres lebonyolításának köszönhetően az EURES Európai Foglalkoztatási Mobilitási Portál látogatottsága jelentősen nőtt. Az EURES portálnak az európai munkaerő-piaci kommunikáció fontos színterévé kell válnia – ahol a munkavállalók földrajzi és szakmai mobilitását egy úgynevezett egy megállásos rendszer segíti, amelynek célja a meglévő korlátok felszámolása (különösen a foglalkoztatással kapcsolatos szociális biztosítási kérdésekben). <BRK/></PARA><PARA>Szándékában áll-e a Bizottságnak   az EURES portál tartalmának bővítése, tekintettel a harmadik országokból   érkező állampolgárok igényeire, hiszen az Európai Unión belül zajló   demográfiai változások miatt várható, hogy egyre inkább szükség lesz   a folyamatos bevándorlásra ahhoz, hogy az uniós munkaerő-piaci igényeket   ki lehessen elégíteni? <BRK/></PARA><PARA>Mivel az európai év   összefüggésében az EURES nagyobb nyilvánosságra tett szert, szándékában   áll-e a Bizottságnak, hogy elérhetővé tegye a megüresedett állásokat   és a munkaajánlatokról szóló információkat az idénymunkások vagy rövid   időtartamra alkalmazott munkavállalók számára, hiszen a költségvetés   növelése a származási tagállamuktól eltérő tagállamban dolgozó idénymunkásokat   érintő tájékoztatási és felvilágosító intézkedések finanszírozására   is szolgált.  <BRK/></PARA><PARA>Hogyan kívánja a Bizottság   a továbbiakban támogatni és elősegíteni a munkavállalók földrajzi és   szakmai mobilitását, az európai munkaerőpiac működésének javítása érdekében? <BRK/></PARA><PARA>Szándékában áll-e a   Bizottságnak, hogy felhasználja az EURES projektek – mint például az   „EURES a határmenti régiókban” – során nyert kutatási eredményeket és   bevált gyakorlatokat annak érdekében, hogy elősegítse minden európai   állampolgár szabad mozgását, és hogy a tagállamokat a munkaerő szabad   áramlására vonatkozó átmeneti intézkedések megszüntetésére ösztönözze?</PARA></CONTENT></QUEST>