<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000016">O-000016/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96936">Gabriel Mato Adrover</PERSON><BRK/>a <COMMITTEE COMMID="2871">Halászati Bizottság</COMMITTEE> nevében</TI-AUTHOR></TI><OBJECT OBJID="OBJ000016">Tárgy: A 2012. évi teljes kifogható mennyiségről és kvótákról szóló rendelet azon rendelkezései, amelyek túllépik az EUMSZ 43. cikkének (3) bekezdése szerinti hatáskört</OBJECT><CONTENT><PARA>A Tanács 2011. december 16-án politikai megállapodásra jutott a 2012-es halászati lehetőségek rögzítése vonatkozásában, az ennek kapcsán az EUMSZ 43. cikkének (3) bekezdése alapján elfogadandó, a teljes kifogható mennyiségről és kvótákról szóló rendelet a harmadik ilyen rendelet lesz az EUMSZ hatálybalépése óta. A szóban forgó cikkben rögzített eljárás, amelyben a Parlament nem vesz részt, csupán a halászati lehetőségek meghatározására és elosztására vonatkozik, kizárva minden olyan egyéb intézkedést, amelynek célja a közös halászati politika célkitűzéseinek megvalósítása, mivel ezeket a 43. cikk (2) bekezdése szerinti rendes jogalkotási eljárás révén kell meghozni. Ennek ellenére ez már a harmadik olyan év, amikor a teljes kifogható mennyiségről és a kvótákról szóló rendelet vonatkozásában a Bizottság olyan intézkedéseket javasol, a Tanács pedig olyan intézkedéseket (köztük fontos technikai intézkedéseket, például tilalmi vagy korlátozási zónákat és időszakokat, halászati mélységgel kapcsolatos korlátozásokat, valamint a halászati eszközökkel kapcsolatos egyedi követelményeket) fogad el, amelyek nyilvánvalóan túllépik a 43. cikk (3) bekezdése szerint lehetséges jogkört.</PARA><PARA>1.  Mivel az EUMSZ 43. cikkének rendes jogalkotási eljárásról szóló (2) bekezdése képezi a közös halászati politika célkitűzéseinek megvalósítását célzó valamennyi intézkedés jogalapját, a 43. cikk (3) bekezdése kivételt képez és ezért szigorúan értelmezendő. Mivel indokolja a Tanács a 43. cikk (3) bekezdésének széles értelmezését, amely kiterjed a halászati lehetőségek puszta meghatározásán és elosztásán kívüli egyéb elemekre is, különösen olyan intézkedésekre, amelyeket korábban a 2371/2002/EK tanácsi rendelet 4. cikke (2) bekezdésének g) pontja szerint technikai intézkedésnek minősítettek?</PARA><PARA>2.  Az EUMSZ mely rendelkezése(i) alapján tudja indokolni a Tanács, hogy a teljes kifogható mennyiségről és a kvótákról szóló rendelet (3) preambulumbekezdése bizonyos, a halászati lehetőségek meghatározásához és elosztásához kapcsolódó, azokkal funkcionálisan összefüggő feltételekre utal?</PARA><PARA>3.  Szándékában áll-e a Tanácsnak, hogy a teljes kifogható mennyiségről és a kvótákról szóló jövőbeli rendeletekben továbbra is olyan intézkedéseket fogadjon el a 43. cikk (3) bekezdése alapján, amelyek túllépnek a halászati lehetőségek puszta meghatározásán és elosztásán?</PARA><PARA>4.  Valóban elkötelezett-e a Tanács annak biztosítása mellett, hogy a halászati politika jelenleg zajló reformja keretében bevezetendő új eljárások alapján elfogadandó ilyen jellegű technikai intézkedések teljes mértékben megfeleljenek az EUMSZ rendelkezéseinek és tiszteletben tartsák a Parlament előjogait?</PARA></CONTENT></QUEST>