<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0563">H-0563/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 novemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0563">Tárgy: Az energiatermékek közösségi adóztatási keretének átszervezéséről szóló 2003/96/EK irányelv felülvizsgálata</OBJECT><CONTENT><PARA>Az energiatermékek és a villamos energia közösségi adóztatási keretének átszervezéséről szóló 2003/96/EK irányelv nem foglalja magában a szén-dioxid-kibocsátás kritériumát. A magas, alacsony vagy nulla szén-dioxid-kibocsátású termékek közötti különbségtétel hiányában az irányelv versenyképességi problémákat okoz és összeegyeztethetetlennek bizonyul az éghajlatváltozás terén meglévő főbb uniós célkitűzésekkel.</PARA><PARA>Az említett irányelv szén-dioxid-kibocsátási kritérium beillesztését szolgáló felülvizsgálata milyen mértékben jelent prioritást a Bizottság számára, és melyek lennének az érintett ágazatok? Amennyiben figyelembe vesszük, hogy néhány uniós tagállam már elfogadott ilyen vonatkozású nemzeti jogszabályokat, nem gondolja-e úgy a Bizottság, hogy ezt a felülvizsgálatot mielőbb el kell végezni a belső piacon kialakulható versenybeli torzulások megelőzése érdekében? Milyen mértékben tudná biztosítani ez a felülvizsgálat az adóterhek igazságosabb elosztását a jelentős külső hatásokat – mint a környezetszennyezés – okozó ágazatokra?</PARA></CONTENT></QUEST>