<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000327">O-000327/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1309">Brian Simpson</PERSON><BRK/>a <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR></TI><OBJECT OBJID="OBJ000327">Tárgy: A tengeri kalózkodás kihívásának hatékony kezelése</OBJECT><CONTENT><PARA>Az Európai Parlament 2009. november 26-i állásfoglalásában foglalkozott a tengeri kalózkodás problémájával, és politikai megoldást szorgalmazott a Szomália partjainál zajló kalózkodás problémája tekintetében. Azóta az Indiai-óceánban rohamosan nőtt a kalózkodás veszélye, így ez veszélyes fenyegetéssé vált a regionális stabilitás, a világkereskedelem, valamint a tengeri közlekedés és szállítás minden formája – beleértve a halászhajókat – tekintetében.</PARA><PARA>Ebben az összefüggésben a Tanácsot a következő kérdések megválaszolására kérjük:</PARA><PARA>1.  Milyen intézkedést tett vagy tervez tenni annak érdekében, hogy:</PARA><PARA>- a kalózok származási országaiban a probléma szárazföldön eredő okaival foglalkozzon, </PARA><PARA>- elérje 450–600 tengerész szabadon bocsátását, akik jelenleg a kalózok fogságában vannak,</PARA><PARA>- előrelépés történjen a tanúsítvánnyal rendelkező fegyveres fedélzeti személyzet bevetéséről szóló harmonizált uniós megközelítés felé?</PARA><PARA>2.  Mik a tervek az EU–NAVFOR Atalanta-missziója jövőjének tekintetében, különös tekintettel a kalózkodással szembeni uniós válaszlépések hatékonyságának biztosítására, figyelembe véve, hogy az üzemben lévő tengeri hajók száma a 2009-es 35 darabról 2011-ben 10 darabra csökkent?</PARA><PARA>3.  Milyen lépéseket kell nemzetközi szinten – különösen az ENSZ és a Nemzetközi Tengerészeti Szervezet szintjén – tenni a tengeri kalózkodás elleni küzdelemmel kapcsolatos nemzetközi együttműködés fokozása érdekében?</PARA><PARA>4.  Milyen intézkedéseket tettek a nyomon követhetőség biztosítása és az uniós tagállamok bankszámláin elhelyezett váltságdíjat lefoglalása érdekében? Hogyan kívánja a Tanács meggyőzni a harmadik országokat, hogy ezzel egyenértékű lépéseket tegyenek, annak érdekében, hogy a kalózkodásból eredő váltságdíjakat már ne lehessen harmadik országok bankszámláin elhelyezni?</PARA></CONTENT></QUEST>