<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000208">O-000208/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96907">Takis Hadjigeorgiou</PERSON>, <PERSON ID="28514">Kyriacos Triantaphyllides</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000208">Tárgy: Török fenyegetések a Ciprusi Köztársaság ellen ez utóbbi kizárólagos gazdasági övezetében</OBJECT><CONTENT><PARA>A Ciprusi Köztársaság már hosszú ideje hivatalosan kutat szénhidrogének után a kizárólagos gazdasági övezetében. Törökország soha nem fogadta el ezt az egyébként törvényes helyzetet:</PARA><PARA>- 2008. november 13-án török hadihajók zaklattak egy norvég vállalat tulajdonában lévő, panamai zászló alatt hajózó kutatóhajót, amely Ciprus kizárólagos gazdasági övezetében (a sziget északi partjától 27 tengeri mérföldre), a Ciprusi Köztársaság megbízásából folytatott kutatásokat; </PARA><PARA>- három másik alkalommal, 2008. november 19-én, 21-én és 24-én, török hadihajók zaklattak olyan kutatóhajókat, amelyek a Ciprusi Köztársaság megbízásából végeztek oceanográfiai kutatásokat Ciprus kizárólagos gazdasági övezetében.</PARA><PARA>A Ciprusi Köztársaság kizárólagos gazdasági övezetében megkezdett fúrási tevékenységek kapcsán Törökország nyíltan és több alkalommal a lehetséges legmagasabb kormányzati szinten fenyegetett azzal, hogy hadihajókat küld ki, valamint hogy a Ciprusi Köztársaság helyett az el nem ismert „Észak-ciprusi Török Köztársasággal” köt „megállapodást” a Ciprusi Köztársaság kizárólagos gazdasági övezetének feltárásáról. A török kormány agresszív fellépése kiélezi a helyzetet a Ciprusi Köztársasággal (az EU egyik tagállamával), illetve fenyegeti a Földközi-tenger békéjét és stabilitását. Az ilyen fenyegetések ugyanakkor veszélybe sodorják a ciprusi kérdés megoldására irányuló békefolyamatot is.</PARA><PARA>Amint az ismeretes, az Európai Unió 1998. december 10-én ratifikálta az ENSZ Tengerjogi Egyezményét, amely így a közösségi joganyag részét képezi. Ennélfogva Törökországnak, az EU-hoz csatlakozni kívánó országok egyikeként el kell fogadnia és alkalmaznia kell a közösségi joganyagba tartozó említett egyezményt. </PARA><PARA>Mivel a török kormány megkérdőjelezi egy tagállam szuverén jogait és megsérti a közösségi jogot, méghozzá olyan cselekményekkel, amelyek veszélybe sodorják a békefolyamatot és fenyegetik a földközi-tengeri régió stabilitását, az alábbiakat kérdezzük a Bizottságtól: </PARA><PARA>Mi a véleménye az egyik tagállammal szembeni jelenlegi fenyegetésekről?</PARA><PARA>Mik az intézmények szándékai a török fenyegetések vonatkozásában?</PARA></CONTENT></QUEST>