<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0084">O-0084/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="23866">Edit Bauer</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0084">Tárgy: A nőjogi charta</OBJECT><CONTENT><PARA>A Bizottság 2010. március elején, a nemzetközi nőnap alkalmából kibocsátott közleménye (A nők és a férfiak közötti egyenlőség iránti fokozott elkötelezettség – A nők chartája, COM(2010)0078) emlékeztet arra, hogy a nők és a férfiak közötti egyenlőség alapvető jog, amit az Európai Unióról szóló szerződés 2. cikke és az Európai Unió Alapjogi Chartája is megfogalmazott. A közlemény öt kulcsterületet állapít meg, amelyeken az elkövetkező öt év során intézkedésekre van szükség a nemek közötti egyenlőség előmozdítása érdekében. Az Európai Parlament érdeklődéssel várja a nők és férfiak egyenjogúságára vonatkozó új és átfogó stratégiát, amelyet a Bizottság 2010 szeptemberében fog elfogadni.</PARA><PARA>1.  Tudná-e a Bizottság tájékoztatni a Parlamentet a 2010. márciusa óta történt fejleményekről, különösen az új stratégia kidolgozásával kapcsolatban? </PARA><PARA>2.  Milyen konkrét lépéseket tesznek az egyes biztosok a bizottsági közleményben meghatározott célkitűzések elérésére, a nemek közötti egyenlőség melletti fokozott elkötelezettség biztosítása érdekében?</PARA><PARA>3.  Hogyan szándékozik a Bizottság eleget tenni annak a kötelezettségvállalásának, hogy biztosítja a nőkben rejlő potenciál teljes mértékű kiaknázását és képességeik maradéktalan kihasználását, egyben garantálja a családi, a szakmai és a magánélet összeegyeztethetőségét?</PARA><PARA>4.  Milyen eszközök mozgósítását tervezi a Bizottság a nemek közötti bérszakadék jelentős csökkentése érdekében?</PARA><PARA>5.  Milyen fellépéseket tervez a Bizottság a nők és a férfiak igazságosabb képviseletének biztosítására a közélet és a gazdasági élet vezető pozícióiban?</PARA><PARA>6.  A bizottsági közlemény kijelenti: „partnerségek keretében valamennyi érintett féllel, köztük a civil társadalommal is készek vagyunk együtt dolgozni nemzeti, európai és nemzetközi szinten a nemek közötti egyenlőség […] érdekében” . Hogyan kívánja bevonni a Bizottság az Európai Parlamentet ebbe a munkafolyamatba?</PARA></CONTENT></QUEST>