<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000053">O-000053/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96930">Vital Moreira</PERSON><BRK/>a <COMMITTEE COMMID="2859">Nemzetközi Kereskedelmi Bizottság</COMMITTEE> nevében</TI-AUTHOR></TI><OBJECT OBJID="OBJ000053">Tárgy: Az EU és Kanada közötti kereskedelmi kapcsolatok</OBJECT><CONTENT><PARA>Tekintettel arra, hogy a Bizottság 2011 végéig le szándékozik zárni az EU és Kanada közötti átfogó gazdasági és kereskedelmi megállapodásról (CETA) szóló tárgyalásokat:</PARA><PARA>1.  Lévén, hogy a tárgyalások ennyire előrehaladott szakaszban vannak, értékelné-e a Bizottság az EU offenzív és defenzív érdekeit, valamint – hatásvizsgálata alapján – a végleges megállapodás előrelátható ágazati előnyeit és hátrányait, továbbá társadalmi-gazdasági következményeit?</PARA><PARA>2.  Mely tényezőkre alapozza a Bizottság azt a reményét, hogy a CETA-tárgyalásokat már 2011-ben le lehet zárni?</PARA><PARA>3.  Született-e megegyezés arról, hogy a szolgáltatások liberalizációja tekintetében „pozitív listát” vagy „negatív listát” állítanak-e fel? Megegyeztek-e a felek az „általános érdekű szolgáltatások” meghatározásáról és védelméről? Mik a kilátások arra vonatkozóan, hogy Kanada megnyitja a szövetségi szint alatti közbeszerzési piacokat?</PARA><PARA>4.  Vannak-e olyan lényeges különbségek az Unió és Kanada egészségügyi és növény-egészségügyi normái között, amelyek káros hatással lehetnek az uniós mezőgazdasági ágazatra?</PARA><PARA>5.  Biztosítaná-e a Bizottság, hogy a Parlament követeléseinek megfelelően a végleges megállapodásba beillesszenek egy fejezetet a fenntartható fejlődésről, továbbá tájékoztatná-e a Bizottság a Parlamentet a kanadai környezetvédelmi normákról, valamint azoknak az uniós normákkal való összeegyeztethetőségéről?</PARA><PARA>6.  Milyen hatással vannak a szabályozási együttműködés rendelkezései a két fél jogalkotási kezdeményezéseire?</PARA><PARA>7.  Elmagyarázná a Bizottság, hogy miért nem várta meg, amíg az Európai Parlament elfogadja a jövőbeli uniós befektetési politikáról szóló jelentését, mielőtt a Tanács számára megbízástervezetet nyújtott be a beruházásokkal kapcsolatos tárgyalásokra? Tisztázná a Bizottság, hogy mik a szándékai a beruházásokkal kapcsolatos tárgyalások tartalmi és időbeli keretei vonatkozásában? Biztosítaná a Bizottság, hogy a beruházók és az állam közötti potenciális vitarendezési mechanizmus ne akadályozza majd a jogalkotást az érzékeny szakpolitikai területeken?</PARA><PARA>8.  Megvitatták-e és figyelembe vették-e a tárgyalások során az olajhomok-kitermelés környezeti hatásait? A Bizottság véleménye szerint az üzemanyagok minőségéről szóló (98/70/EK) irányelv a CETA szabályozási együttműködési előírásai keretébe tartozik?</PARA><PARA>9.  Hatással lesz-e, és amennyiben igen, milyen hatással lesz a CETA-tárgyalásokra Kanadának a WTO-hoz intézett azon kérése, hogy állítsanak fel hivatalos vitarendezési panelt a fókákból származó termékekre vonatkozó uniós tilalom felülvizsgálatára?</PARA></CONTENT></QUEST>