<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0119">O-0119/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>a <COMMITTEE COMMID="2870">Mezőgazdasági és Vidékfejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ0119">Tárgy: A méhészeti ágazatban kialakult helyzet</OBJECT><CONTENT><PARA>Az 1234/2007/EK tanácsi rendeletnek a méhészeti termékek termelésének és forgalmazásának általános feltételeit javító intézkedésekre vonatkozó 105. és azt követő cikkeinek a végrehajtásáról szóló, 2010. május 28-i bizottsági jelentés (COM(2010)0267) hangsúlyozza az uniós költségvetésből társfinanszírozott nemzeti méhészeti programok hasznosságát és az európai méhészeti ágazatra gyakorolt pozitív hatását.</PARA><PARA>Ennek ellenére kétségek merülnek fel az európai méhészeti ágazat előtt álló számos kihívás és probléma tekintetében. Az európai méhészeknek és az egyéb ágazati szereplőknek képesnek kell lenniük jövőbeni tevékenységeik megtervezésére, mivel a 2013-at követő politika bizonytalan.</PARA><PARA>Felkérjük a Bizottságot az alábbi kérdések megválaszolására:</PARA><PARA>1. Hogyan és mikor szándékozik a Bizottság kedvező választ adni a 2010. májusi jelentésben foglalt, a tagállamok és az ágazati szereplők által egyaránt megfogalmazott kérésekre?</PARA><PARA>2. Hogyan osztják szét az előirányzott uniós támogatásokat a tagállamok között a 2010–2012-es időszakban?</PARA><PARA>3. A jelenlegi programok 2012-ben véget érnek: hogyan biztosítja a Bizottság a KAP-on belül a méhészeti ágazat jelenlegi támogatási szintjének fenntartását és megerősítését 2013 után?</PARA><PARA>4. Készen áll-e a Bizottság arra, hogy a Parlament 2008. november 20-i állásfoglalásában megfogalmazott kérésnek megfelelően a méhbetegségeket bevonja állat-egészségügyi politikájába?</PARA><PARA>5. Mivel Európa szántóföldinövény-termelése, valamint zöldség- és gyümölcstermelése függ a méhek általi beporzástól, tervezi-e a Bizottság a kaptárelhagyással foglalkozó cselekvési terv kidolgozását? Tekintettel arra, hogy a kaptárelhagyás összefügg a peszticidek használatával és potenciálisan a génmódosított növények általi Bt-toxin-termeléssel, felszólítja-e a Bizottság a mezőgazdaságivegyszer-gyártó ágazatot több kutatás finanszírozására e területen, és megvizsgálja-e a „szennyező fizet elvvel” összhangban, kit terhel felelősség a méhpopulációk összeomlásáért és ebből következően a terméshozam csökkenéséért? </PARA><PARA>6. Osztja-e a Bizottság a Parlament azon meggyőződését (2008. november 20-i és 2004. április 22-i állásfoglalások), hogy az európai méhészeti ágazatot a jövőbeni KAP-ban újabb eszközök felhasználása segítségével (pl. a biológiai sokféleség javítására, vagy az éghajlatváltozás hatásainak mérséklésére irányuló intézkedésekkel) szélesebb körű, összefüggőbb támogatásban kell részesíteni?</PARA></CONTENT></QUEST>