<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000163">O-000163/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="97020">Guido Milana</PERSON>, <PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="28154">Ole Christensen</PERSON>, <PERSON ID="96953">Estelle Grelier</PERSON>, <PERSON ID="1129">Catherine Trautmann</PERSON>, <PERSON ID="38605">Iliana Malinova Iotova</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000163">Tárgy: A halkonzervek származási helyére vonatkozó hiányos tájékoztatás </OBJECT><CONTENT><PARA>Az uniós jog (a 2065/2001/EK rendelet és a 104/2000/EK rendelet) előírja, hogy a halászati és akvakultúra-termékek előállítónak tájékoztatniuk kell a végső fogyasztókat az ilyen termékek fogási vagy a tenyésztési helyéről. A halkonzervekre (különösen a tonhalkonzervekre) érvényes címkézési követelmények csupán a feldolgozás helyének megadására kötelezik a gyártókat, a fogási helyet nem kell feltüntetniük. A halkonzervek származási helyéről szóló információ ugyanakkor szükséges ahhoz, hogy a fogyasztók tudatosan választhassanak például akkor, ha nem kívánnak fenn nem tartható halászatból származó halat fogyasztani. A fogyasztók tájékoztatása a pontos származási helyről emellett ezért is szükséges, hogy elkerüljék az illegális halászatból származó és/vagy erősen szennyezett vizekből kifogott halakból készült termékek vásárlását (lásd az ezzel kapcsolatban az utóbbi időben benyújtott számos írásbeli kérdést).</PARA><PARA>A Bizottság nemrégiben elfogadta a 297/2011/EU bizottsági végrehajtási rendeletet, amely a fukusimai atomerőműben bekövetkezett balesetet követően egyedi feltételeket határoz meg a Japánból származó vagy onnan szállított takarmány és élelmiszer behozatalára, továbbá az 506/2011/EU bizottsági végrehajtási rendeletet. A fenti intézkedések eredményei azonban még nem érzékelhetők, és lehetséges, hogy hatásuk csak korlátozott lesz.</PARA><PARA>A Bizottság hogyan kívánja megvédeni az uniós polgárokat az olyan import halkonzervek fogyasztásától, amelyek illegálisan és/vagy szennyezet vizekből kifogott halból készültek, de feldolgozásukat olyan országban végzik, amely gazdasági partnerségi megállapodásokat kötött az EU-val a halkonzervek behozatalára vonatkozóan? </PARA><PARA>Nyújtana-e tájékoztatást a Bizottság arról, hogy milyen jól időzített és megfelelő jogi szabályozást kíván elfogadni annak biztosítása érdekében, hogy az európai fogyasztók kielégítő tájékoztatást kapjanak a különösen a szennyezett területekről érkező halkonzervek pontos származási helyéről? </PARA></CONTENT></QUEST>