<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0061">O-0061/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1309">Brian Simpson</PERSON> a(z) <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0061">Tárgy: A vulkáni hamufelhők okozta válság</OBJECT><CONTENT><PARA>Az európai légtér nagy részének áprilisi lezárása az izlandi Eyjafjallajökull vulkán kitörése után tarthatatlan helyzetet eredményezett és komoly következményekkel járt mind az utasok, mind a légi közlekedési ágazat számára. A vulkán május 4-i újbóli aktivizálódása emlékeztet arra, hogy a helyzet nem zárult le, és a válságból mindenképpen le kell szűrni a tanulságokat. </PARA><PARA>Hogyan értékeli a Bizottság az EU válságra adott válaszát és az EU rendelkezésére álló válságkezelési eszközöket? Tud-e a Bizottság részletekkel szolgálni egy mobilitási cselekvési terv kidolgozásáról, amely segítené az EU-t az ilyen válsághelyzetek hatékonyabb kezelésében? </PARA><PARA>Az egységes európai égbolt (SES) kezdeményezés az EU légi közlekedésre vonatkozó jogszabályai közül az egyik legfontosabb tényező, és hatékonyabb koordinációt kellett volna biztosítania a válság során. A Tanács május 4-i következtetéseiben egyetért a funkcionális légtérblokkok koordinátorának azonnali kinevezésével. Mikorra történik meg a kinevezés? Milyen más intézkedéseket lehet tenni az SES-kezdeményezés gyorsabb végrehajtásának biztosítása érdekében?</PARA><PARA>Hogyan értékeli a Bizottság az utasok jogaira vonatkozó uniós jogszabályok hatékonyságát a válság során, és hogyan szándékozik a Bizottság kezelni az uniós jogszabályoknak való megfelelés iránti vonakodást? Mi a véleménye a harmadik országbeli fuvarozók esetében esetleg felmerülő hiányosságokról?</PARA><PARA>A légi közlekedési ágazatot különösen sok veszteség érte a válság során. Az ágazatnak járó pénzügyi támogatás elosztásának igazságossága érdekében uniós szintű intézkedésekre van szükség. Tekintve, hogy néhány tagállam csak vonakodva hajlandó a hozzájárulásra, milyen keretet és ellenőrzéseket irányoz elő a Bizottság annak érdekében, hogy az intézkedések csillapítsák az ágazatot sújtó gazdasági hatásokat? </PARA><PARA>Mit szándékozik a Bizottság tenni a bevált gyakorlatok igénybevételére a világ azon területeiről, ahol a vulkánkitörések gyakoribbak, különösen a légtér veszélyszintjének jobb meghatározása és az innovatív technológiák használata érdekében?</PARA></CONTENT></QUEST>