<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0082">O-0082/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96858">Marie-Christine Vergiat</PERSON>, <PERSON ID="28407">Willy Meyer</PERSON> és <PERSON ID="28514">Kyriacos Triantaphyllides</PERSON> a(z) <GRPOL GRPOLID="2950">GUE/NGL</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0082">Tárgy: A kiskorúakat a nyilvános információk káros hatásaitól védő litván törvény</OBJECT><CONTENT><PARA>A litván parlament elfogadta a kiskorúakat a nyilvános információk káros hatásaitól védő törvény módosításait a múlt csütörtökön, a Bastille lerombolásának 220. évfordulójának napján, amikor a felvilágosodás olyan értékeire emlékszünk, mint a kifejezés szabadsága és a boldogság kereséshez való jog. E törvényt, amely korábbi változatát a litván elnök megvétózta, 2009. július 14-én fogadta el a litván parlament, ugyanazon a napon, amikor a választások után az Európai Parlament alakuló ülését tartotta. </PARA><PARA>E törvény célja, hogy meggátolja a „homoszexualitásra biztató, valamint a családi értékekkel ellentétes nyilvános információk” bemutatását olyan esetekben, amikor ilyen információk kiskorúak által hozzáférhetőek. Továbbá a büntető- és a köztisztviselői törvénykönyvhöz javasolják rendelkezések megvitatását és elfogadását szeptemberben, amely valószínűen a „homoszexualitást hirdető” személyeket előállítással, közmunkával, illetve 1500 euróig terjedő pénzbírsággal büntetné. </PARA><PARA>Nem gondolja a Bizottság, hogy az ilyen törvények ellentétesek az emberi jogok európai egyezményével, az EU Alapjogi Chartájával, az EUSz. 6. cikkével és az EK Szerződés 13. cikkével, vagyis az Unió alapvető elveivel? Mit fog a Bizottság tenni annak érdekében, hogy Litvánia eleget tegyen az EU-Szerződésekben, valamint az európai és nemzetközi jog által előírt kötelezettségeinek?</PARA><PARA>Kért a Bizottság arról tájékoztatást, hogy mit tartalmaz az említett jogszabály? Kiterjed-e a törvény joghatósága könyvekre, művészetre, sajtóra, reklámozásra, zenére és nyilvános előadásokra, például színházakra? A jogszabály e bizonytalan meghatározása nem készteti-e az írókat, kiadókat és újságírókat öncenzúrázásra, hogy elkerüljék a jelenleg vitatott büntetéseket? A közszféra jellege és határainak meghatározása értelmében az ilyen törvény hatályba léptetése nem jelenti-e az állam és a hatóságok jogsértő beavatkozását, illetve nem ellentétes-e a társadalom szabadságával, valamint pluralizmusával?</PARA><PARA>Készen áll-e arra a Bizottság, hogy szükség esetén az EUSz. 7. cikkében foglalt eljáráshoz folyamodjon?</PARA></CONTENT></QUEST>