<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0216">O-0216/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0216">Tárgy: A véleménynyilvánítás szabadságának megsértése, valamint a szexuális irányultság miatti hátrányos megkülönböztetés Litvániában</OBJECT><CONTENT><PARA>A litván parlament vizsgálatot folytat a közigazgatási törvénykönyv egy olyan módosításáról, amely a „homoszexualitás nyilvános támogatását” új, pénzbírsággal büntetendő bűncselekményként határozza meg. A módosítás célja a 2009. július 14-én elfogadott, „a kiskorúakat a nyilvános információk káros hatásaitól védő törvény” végrehajtása, annak ellenére, hogy a litván elnökök azt már kétszer megvétózták, az Európai Parlament kifogást emelt ellene, valamint az emberi jogokat védelmező nem kormányzati szervezetek és a leszbikusok, a melegek, a biszexuálisok és transzneműek szervezetei is elítélték. A kiskorúakat a nyilvános információk káros hatásaitól védő törvény tiltja, hogy a kiskorúak számára elérhetőek legyenek a „homoszexuális, biszexuális vagy poligám kapcsolatokat támogató” nyilvános információk (4. cikk, a XI-133).</PARA><PARA>A jelenleg parlamenti vizsgálat alatt álló módosítás meg kívánja akadályozni, hogy természetes vagy jogi személyek olyan információkat terjesszenek, amelyek „az alkotmányban vagy a polgári törvénykönyvben meghatározottaktól eltérő szexuális kapcsolatokat, házassági értelmezéseket vagy családmodelleket támogatnak”. E módosítással a büntető törvénykönyv súlyosan korlátozná a szólásszabadságot és a véleménynyilvánítás szabadságát, például az egyenlőség vagy a leszbikusok, melegek, biszexuálisok és transzneműek jogai melletti, illetve a nemi hovatartozáson vagy szexuális irányultságon alapuló megkülönböztetés elleni nyilvános fellépést vagy kampányolást. A módosítást nyilvános helyeken kívánják alkalmazni, ideértve a médiát is, és fel lehet használni arra, hogy megakadályozzák a leszbikusok, melegek, biszexuálisok és transzneműek felvonulásait. A litván parlament várhatóan december 16-ára fejezi be a módosítás vizsgálatát.</PARA><PARA>– A Bizottság véleménye szerint e módosítás elfogadását követően továbbra is összeegyeztethető lesz-e a litván büntető törvénykönyv az Európai Unióról szóló szerződés 2. cikkében felsorolt értékekkel és az Alapjogi Charta által biztosított alapvető szabadságjogokkal, nevezetesen a véleménynyilvánítás és a tájékozódás szabadságával (11. cikk), valamint a gyülekezési szabadsággal (12. cikk)?</PARA><PARA>– Nem véli úgy a Bizottság, hogy ezzel a módosítással a büntető törvénykönyv szexuális irányultságon alapuló hátrányos megkülönböztetést fog alkalmazni?</PARA><PARA>– Hogyan szándékozik a Bizottság jelezni aggodalmait Litvánia parlamentje és kormánya számára?</PARA><PARA>– A törvény esetleges jóváhagyása esetén kíván-e a Bizottság jogsértési eljárást indítani?</PARA><PARA>– Tervezi-e a Bizottság egy olyan, a leszbikusok, melegek, biszexuálisok és transzneműek egyenlőségére vonatkozó uniós ütemterv előterjesztését, melynek célja a jelenlegi esethez hasonló, a szexuális irányultságon és a nemi hovatartozáson alapuló hátrányos megkülönböztetés elleni átfogó küzdelem? </PARA></CONTENT></QUEST>