<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0211">O-0211/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>a <COMMITTEE COMMID="2859">Nemzetközi Kereskedelmi Bizottság</COMMITTEE> nevében</TI-AUTHOR></TI><OBJECT OBJID="OBJ0211">Tárgy: Az egyrészről az Európai Közösség, másrészről a csendes-óceáni államok között megkötött átmeneti gazdasági partnerségi megállapodás</OBJECT><CONTENT><PARA>A Fidzsi-szigeteki Köztársaság és Pápua Új-Guinea olyan átmeneti gazdasági partnerségi megállapodást írt alá, amely a két ország számára jelentős mértékben eltérő liberalizációs ütemterveket tartalmaz. Milyen hatással lesznek e kötelezettségek ezen országok behozatali és kiviteli rendszereire? Milyen hatással lesznek az Ausztráliával és Új-Zélanddal ápolt kereskedelmi kapcsolatokra?</PARA><PARA>Hogyan képzeli a Tanács az átmeneti gazdasági partnerségi megállapodásoknak egyrészt a megállapodás megkötésében érdekelt országokkal történő megkötése, másrészt a regionális integráció összeegyeztetését?</PARA><PARA>Hogyan kívánja a Tanács biztosítani azt, hogy az átmeneti gazdasági partnerségi megállapodás ne érintse hátrányosan se a csendes-óceáni térség gazdasági integrációjára irányuló politikai érdeklődést, se a közvélemény támogatását?</PARA><PARA>A WTO Fidzsi-szigetekre vonatkozó kereskedelempolitikai felülvizsgálata szerint az EU halkivitelre vonatkozó szigorú származási szabályai komolyan korlátozzák a lehetőségeket. Az átmeneti gazdasági partnerségi megállapodás ezeken úgy enyhített, hogy a hazai feldolgozók számára nem származó termékek felhasználását engedélyezte. Milyen módon kíván a Tanács jelentést tenni a Parlamentnek a származási szabályokkal kapcsolatos egyedi rendelkezések végrehajtásáról, többek között az EU halászati ágazatára gyakorolt hatásról, a feldolgozóipar fejlődéséről Pápua Új-Guineában és a Fidzsi-szigeteken, valamint a csendes-óceáni halállományok kezeléséről? Hogyan fog a Tanács további támogatást nyújtani a csendes-óceáni országok számára halászati ágazatuk fenntartható módon történő fejlesztése érdekében?</PARA><PARA>Másrészről megerősítené-e a Tanács, hogy Pápua Új-Guinea és a Fidzsi-szigetek más, tágabb régión belüli kereskedelmi partnerei – például Thaiföld, a Fülöp-szigetek, Tajvan és Kína – számára biztosítja halászati vizeihez való hozzáférést, de az európai halászflotta számára nem? Meg tudja-e becsülni a Tanács azt, hogy milyen hatással lesz majd az EU halászati iparára és különösen konzerviparára az átmeneti gazdasági partnerségi megállapodás? Van-e bármiféle előrejelzés arra nézve, hogy az átmeneti megállapodás milyen hatással lesz majd az AKCS-országok és az általános preferenciarendszer országainak (GSP+) konzerviparára?</PARA><PARA>Hogyan kívánja a Tanács azt biztosítani, hogy az átfogó gazdasági partnerségi megállapodás elősegítse a regionális integrációt?</PARA><PARA>Milyen lépéseket tesz majd a Tanács a csendes-óceáni államok foglalkoztatási lehetőségeinek javítása érdekében, különös tekintettel a nők foglalkoztatására? Támogatja-e a Tanács a fidzsi-szigeteki cukorágazattól jelenleg visszatartott pénzügyi támogatás elindítását, amennyiben a felelősségteljes kormányzás szükséges gyakorlatai hatékonyan bevezetésre kerülnek? Elkötelezett-e a Tanács a jövőbeli teljes gazdasági partnerségi megállapodásokban foglalt széles körű fejlesztési fejezet mellett?</PARA></CONTENT></QUEST>