<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000061">O-000061/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96677">Cecilia Wikström</PERSON>, <PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, <PERSON ID="108329">Andrea Zanoni</PERSON>, <PERSON ID="96670">Louis Michel</PERSON>, <PERSON ID="96692">Leonidas Donskis</PERSON>, <PERSON ID="1965">Jan Mulder</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON>, Baroness <PERSON ID="4529">Sarah Ludford</PERSON>, <PERSON ID="97203">Ramon Tremosa i Balcells</PERSON>, <PERSON ID="97229">Niccolò Rinaldi</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000061">Tárgy: A hajléktalanok büntethetősége Magyarországon</OBJECT><CONTENT><PARA>2011. december 1-jén Magyarországon hatályba lépett egy, a hajléktalanok büntethetőségéről szóló törvény. A jogszabály értelmében az utcán alvó személyek egy első figyelmeztetést követően 445 eurót kitevő bírsággal vagy szabadságvesztéssel sújthatók. Az ENSZ emberi jogokkal, mélyszegénységgel és a megfelelő lakhatáshoz való joggal foglalkozó különmegbízottjai kritikával illették a törvényt, és felszólították Magyarországot, hogy tárgyalja azt újra, valamint fogadjon el a hajléktalanok szükségleteit és jogait tekintetbe vevő nemzeti lakásstratégiát a nemzetközi emberi jogi kötelezettségekkel összhangban. Magyarországon a becslések szerint 30–35 ezer hajléktalan él, beleértve a fogyatékkal élő hajléktalanokat is<FNREF FNIDREF="FN1"/>. A gazdasági és pénzügyi válság következtében nő az utcára kerülő családok száma. A magyar hatóságok szerint új hajléktalanszállók épültek, de a kritikák hangsúlyozzák, hogy ez nem ok arra, hogy pénzbírsággal vagy elzárással sújtsák azokat, akik továbbra sem lelnek fedélre. </PARA><PARA>1.  Egyetért-e a Bizottság azon álláspontunkkal, hogy a fent említett törvény összeegyeztethetetlen az Európai Unió alapját képező – az EUSZ 2. cikkében rögzített – értékekkel, nevezetesen az emberi méltóság tiszteletben tartásával, a szabadsággal, a demokráciával, az egyenlőséggel, a jogállamisággal, valamint az emberi jogok – ideértve a kisebbségekhez tartozó személyek jogait – tiszteletben tartásával [...] a megkülönböztetés tilalma, a tolerancia, az igazságosság, a szolidaritás, valamint a nők és férfiak közötti egyenlőség társadalmában? </PARA><PARA>2.  Egyetért-e azzal, hogy a törvény összeegyeztethetetlen az Európai Unió Alapjogi Chartájával, nevezetesen annak 1. cikkével (méltósághoz való jog), 4. cikkével (a kínzás és az embertelen vagy megalázó bánásmód tilalma), 6. cikkével (szabadsághoz és biztonsághoz való jog) és 7. cikkével (a magán- és családi élet tiszteletben tartása), valamint a felülvizsgált Európai Szociális Charta lakhatáshoz való jog biztosításáról szóló 31. cikkével? </PARA><PARA>3.  Egyetért-e azzal, hogy a törvény összeegyeztethetetlen az Európai Unió hajléktalanság elleni küzdelemre irányuló politikáival, ideértve a Tanács által elfogadott, a szociális védelemről és a társadalmi befogadásról szóló, 2010. évi együttes jelentésben foglalt külön hivatkozást?</PARA><PARA>4.  Egyetért-e azzal, hogy ez a jogszabály olyan intézkedés, amely nem állná ki az Emberi Jogok Európai Bíróságának a demokratikus társadalomban fennálló arányosságra és szükségességre vonatkozó tesztjét? </PARA><PARA>5.  Egyetért-e azzal, hogy ez a jogszabály megkülönböztető hatású a szegénységben élőkre nézve? </PARA><PARA>6.  Egyetért-e azzal, hogy ez a jogszabály azt eredményezi, hogy a forrásokat rendőri fellépésre, fogva tartásra és büntetőeljárásra kell fordítani hasznosabb, a lakhatási problémák megoldását előmozdító felhasználás helyett? </PARA><PARA>7.  Tud-e a Bizottság tagállamokra lebontott statisztikai adatokkal szolgálni a hajléktalanság kapcsán? </PARA><PARA>8.  Amennyiben osztozik ezen aggodalmainkon, milyen fellépést tervez a magyar hatóságokkal szemben? Tervezi-e jogsértési eljárás kezdeményezését Magyarországgal szemben?</PARA><FN FNID="FN1">  http://www.ohchr.org/EN/NewsEvents/Pages/DisplayNews.aspx?NewsID=11829&amp;LangID=E</FN></CONTENT></QUEST>