<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0073">H-0073/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0073">Tárgy: A nemek közötti egyenlőség kérdésének középpontba állítása</OBJECT><CONTENT><PARA>Az EK-Szerződés a nemek közötti egyenlőséget az Európai Unió alapelvének, továbbá a Közösség egyik célkitűzésének és feladatának tekinti. A férfiak és nők közötti egyenlőség általános érvényesítése valamennyi politikai területen megjelenik. A nemek közötti egyenlőség kérdése fontos a fenntartható fejlődés és a versenyképesség, továbbá a demográfiai kihívásokkal való megbirkózás, illetve az EU gazdasági és társadalmi kohéziója szempontjából.</PARA><PARA>A gazdasági visszaesés idején igazi kihívás megőrizni a nemek közötti egyenlőség problémájának kiemelt szerepét, ám a kérdéskör láthatóságának fenntartásával ez megvalósítható. A 2009. november 30-án elfogadott tanácsi következtetések felhívták az elnökséget és a Bizottságot, hogy a Foglalkoztatási, Szociálpolitikai, Egészségügyi és Fogyasztásügyi Tanács (EPSCO Tanács) által elfogadandó, és a 2010-es tavaszi Európai Tanács elé terjesztendő fő üzenetek közé vegyenek fel egy szakaszt, mely a nemek közötti egyenlőség kérdésével foglalkozik.</PARA><PARA>Fel fogják-e venni a nemek egyenlőségének kérdését, mint kulcsfontosságú kérdést az EPSCO-n belül, illetve azt előterjesztik-e a tavaszi Európai Tanácson?</PARA></CONTENT></QUEST>